DUA na itukutuku a vakarogoya na iLawalawa Dauvakatulewa ina Peceli e vuravura taucoko ena Vukelulu na ika23 ni Seviteba, 2015. A vakamacalataki kina eso na veisau ena vakayacori ena isoqosoqo me vakayagataki vinaka kina nodra cau na mataveitacini. Oti tale e vica na siga, e wiliki e dua na nodratou ivola na iLawalawa Dauvakatulewa ena Vakarauwai na ika3 ni Okotova, 2015, e tukuni kina: “Eda uqeti ena Filipai 1:10 meda ‘vakadeitaka na veika e bibi sara.’ Me salavata kei na ivakasala qori, e neitou inakinaki [na iLawalawa Dauvakatulewa] me vakaliuci na nodra tokoni vakayalo na tamata ni Kalou kei na kena tokoni na cakacaka vakavunau e veiyasa i vuravura.”\nE qai vakamatatataka ena JW Broadcasting o Stephen Lett e lewe ni iLawalawa Dauvakatulewa: “E raica vakabibi na iLawalawa Dauvakatulewa na kena vakaliuci na Matanitu ni Kalou ena cakacaka vakavunau, qori na vuna e caka kina eso na veiveisau ena valenivolavola ni tabana e veiyasa i vuravura me rawa ni vagolei e levu na cau ina yalava. Kena ivakaraitaki, sa sega ni caka se vakalailaitaki eso na itavi e Peceli me rawa nira lai veiqaravi ena yalava eso na lewenivuvale.”\nMe tekivu mai na Seviteba, 2015, era sa lesu ina yalava e rauta ni 5,500 na lewenivuvale e Peceli e veiyasa i vuravura. Dua na veisau levu qori, ia e vakilai na veivakalougatataki i Jiova kei na nona veitokoni ena veivakavulici kei na vunau.\nErau a lesi ina yalava e dua na veiwatini mai Sri Lanka, rau a veiqaravi tu e Peceli. Rau okata nodrau ilesilesi vou me dua na sala erau na vakaraitaka kina nodrau nuitaki Jiova kei na nona isoqosoqo. Erau kaya: “Keirau sega ni kila na veika keirau na lai sotava ena yalava. Ia keirau kila ni na tokoni keirau o Jiova. Keirau mani kerea ena masu, ‘Jiova, kerekere, vukei keirau me keirau dau yalorawarawa se mani ituvaki cava keirau sotava me rawa ni keirau painia tudei.’ Ena imatai ni vula, e sega ni levu sara na ka keirau taukena. Ia keirau vakila nona loloma kei na nona kauai o Jiova. Ena gauna qo, sa tiko na neirau ivurevure ni ilavo me vukei keirau ena bula ni veisiga. Na neirau ituvatuva e okati kina na cakacaka ni vale, cakacaka saumi kei na painia. Ia na veivakavulici mai Peceli e veivuke vakalevu ena neirau vakayagataka vinaka na gauna. E sega ni dua na cakacaka e vakatauvatani rawa kei na nodra vukei na tamata mera kila na ka dina. Keirau marau ni rawa ni keirau veivuke ena cakacaka qori ena neirau painia.”\nEso na lewenivuvale e Peceli mai Colombia era lesi ina yalava, era lai vulica e dua na vosa vou ra qai toki ina yalava tu yawa mera vunautaka kina na itukutuku ni Matanitu ni Kalou. Era vu ni veivakalougatataki dina vei ira na mataveitacini ena ivavakoso vou era lewena. E vola e dua na ivakatawa dauveilakoyaki me baleta e dua na veiwatini erau lesi ina dua na ivavakoso a sikova: “Era marautaka vakalevu na mataveitacini na nodrau veivuke na veiwatini. E uqeti ira e levu mera vakaitavi ena cakacaka vakavunau, era vakavulici tale ga na mataveitacini tagane ena itavi me qaravi ena ivavakoso.” Levu era veiqaravi tu e Peceli e liu era dau tu vakarau mera lai veivuke me dua se vica na siga e Peceli ena dua na macawa.\nE dua na tacida tagane a veiqaravi tu ena Peceli e Japani me 31 na yabaki. A lesi ina dua na ivavakoso e Kumamoto e rua ga na kena qase. A vakarau vakavinakataki tiko na Vale ni Soqoni ena ivavakoso ya, mani lalawataka na tacida qori me kua ni cakacaka me rua na macawa. Ni bera ni tekivu na cakacaka ena Vale ni Soqoni, a kurei Kumamoto e dua na uneune e 7.0 na kena kaukaua. A mani lesi na tacida a veiqaravi tu e Peceli e liu me liutaka na cakacaka ni vakacoko kei na veivakatawani ena gauna ni uneune. E kaya: “Niu rai lesu, au rawa ni kaya ni biuti au o Jiova ena vanua e vinakati kina vakalevu na veivuke.”\nRau a veiqaravi tu ena valenivolavola ni tabana na Australasia o Phil kei Sugar, erau kaya: “Gauna keirau lesi kina, keirau vakadeitaka me keirau bula rawarawa ga. Keirau kerea na veidusimaki i Jiova ena masu me vukei keirau me keirau vakatulewa vinaka, me tokona tale ga na neirau vakatulewa. Keirau vinakata me keirau lai veiqaravi e vanuatani. Keirau vakila ni vakalougatataka dina o Jiova na neirau sasaga qai vukei keirau vakalevu ena neirau veiqaravi!” Ena gauna qo, rau sa veiqaravi tiko na veiwatini ena dua na iwasewase lailai vakavalagi ena yanuyanu o Samal, Davao, ena Yatu Filipaini. E 34 na dautukutuku ena iwasewase qori, qai 9 na painia tudei. E rauta ni le 120 era taleitaka mera sikovi ena yalava. Erau kaya o Phil kei Sugar: “E cakacaka marautaki dina qo. Keirau marau ni keirau a nuitaki Jiova. E vaqaqacotaka sara ga na neirau vakabauta kei na neirau lomani Jiova!”\nE kaya e dua na tacida yalewa dawai mai Rusia a lesi me painia lavotaki: “Na painia e sala vinaka meu tokona kina na cakacaka bibi duadua, na cakacaka ena vakayacori ga vakadua, oya na kena vunautaki na Matanitu ni Kalou. Au marautaka dina nona vakayagataki au o Jiova.” Sa ono tiko nona vuli iVolatabu ena gauna qo, eratou cavutu mai Iraki, Nigeria, Sri Lanka, Siria, kei Zambia.\nZambia: E marautaki nodra veivuke o ira na lewe tu ni vuvale e liu e Peceli ena ivavakoso vou era lesi kina\nLevu na lewenivuvale ena Peceli e Zambia era sa painia tudei tiko ena gauna qo, era marautaka vakalevu nodra vakaitavi ena cakacaka vakavunau. E kaya o Andrew e painia tiko kei watina: “Oti toka ga vakalailai neirau biubiu mai Peceli, keirau vukea e dua na gonetagane yabaki tini kei na dua na veiwatini me ratou kila na wilivola kei na volavola. O gonetagane sa vakarau vakaitavi tiko ena imatai ni gauna ena koronivuli. O rau na veiwatini erau a tiko ena iVakananumi, erau sega tale ga ni calata na soqoni. Erau dau qacoya na nodrau vuli iVolatabu. Keirau kila ni rawati ga qori ena veidusimaki, veitokoni, kei na veivakalougatataki i Jiova.”\nDua na veiwatini vou o Edson kei Artness mai Zambia, erau a lesi tale ga ina yalava. E kaya o Artness: “Na veika keirau vulica e Peceli e vukei keirau ena kena vakayagataki vakavuku na veika ga sa tu vei keirau. Keirau vakila kina na marau, qai sega na dinau. Keirau sega ni veivutunitaka na veiqaravi e Peceli. Keirau vulica kina me keirau dau yalorawarawa ni yaco na veisau, qai nuitaka na veivuke i Jiova. Qori e vakaukauataka neirau vakabauta, e veivuke tale ga me keirau yalodina vei Jiova.”\niMeli iMeli Vakaliuci na Cakacaka Vakavunau e Veiyasa i Vuravura


The Fiji Times » Lamata o Cuvu\nLamata o Cuvu\nE mai cega tale e dua na drauniveva vou na koronivuli na Cuvu College mai Nadroga ena nona sa na lamata cake na nona timi ni rakavi yabaki tinikawalu lako sobu kina kotafainala levu ni Deans kana vakayacori e Suva ena macawa rua mai oqo.\nDina ga nia druka vua na timi ni Ratu Navula ena Vakarauwai sa oti ena 15 kei 12, ia erau na matataka ruarua mai na koronivuli mai na yasayasa vaka Ra me rau na vkasota kei ira na vei koronivuli ena yasayasa e Loma kei na vica mai na Vualiku kei Tailevu.\nE sa mai taqomaka na Ratu Navula na bilo na Voravora ka rau veiyacani kei na turaga ni Sauca ka?a dauraivuli tu vakadede ena yasayasavaka Ra.\nE tukuna e dua ea vuli oti ena Cuvu College ena vasagavulu vakacaca na yabaki sa oti o Ratu Epi Volavola nona marau ena cavu i sausau era sa mai rawata na cauravou dauqito rakavi ena yabaki oqo.\n?Ena noqu gauna ni vuli e Cuvu, ea kilai ga ni koronivuli ni Idia ka dau qitotaki ga kina vakalevu na soka ia oqo na timi ni rakavi esa toso vinaka sara tiko mai.\n?Au vakavinavinaka vei ira na vakailesilesi ni koronivuli kei na veivuke erau cakava tiko o Tiko Matawalu kei Nimilote Dau mai na i soqosoqo rakavi ni Nadroga ka sa vakavotukana na nodrau cakacaka vata.\n?Oqo e dua na yabaki vinaka e Cuvu College, matai nona sa mai digitaki o Iliesa Delana kina palimedi, digitaki tale ga o Waisake Naholo kina timi rogo ni Niusiladi na All Blacks, e rua na vuli oti ka vakakina na timi rakavi ni yabaki 18.\n?Au sa solia tu na noqu vakanuinui vinaka nina kau sobu maqi na bilo na Deans ki Cuvu College,? e tukuna o Ratu Epi.\nNa timi ni Marisat Brothers High School e na sota tiko kei na timi ni John Wesley College oya vei ira na yabaki 18 e na fainala ni wasewase e na Ceva. Na timi ni Marist ea vakadrukai RSMS ena 41 kei 5 ena semi fainala kei na John Wesley ea vakadrukai Nasinu e na 15 kei 3. Na timi ni Ratu Kadavulevu School ena fainala kei na timi ni Lelean Memorial School ena fainala ni yabaki 18 ena wasewase na ?Eastern Zone?.


Na Yada ni Sarifaci kei na Parofita o Ilaija | Nodra iVola ni Vuli iVolatabu na Gone\nVakabulai na Luve ni Yada\nEna gauna ni lauqa, e kaya vei Ilaija o Jiova: ‘Lako i Sarifaci, e tiko e kea e dua na yada, ena solia na kemu.’ Ni yaco ena matamatanikoro, e raica sara na yada ni cabuka tiko. E kerea vua e dua na bilo wai. Ni gole na yada me kauta mai, e kaya tale yani o Ilaija: ‘Yalovinaka, me dua tale ga na tikinimadrai.’ E kaya na yada: ‘E sega na madrai meu solia vei kemuni. E vo tiko ga vakalailai na falawa kei na waiwai me rauti au ga kei luvequ tagane.’ E kaya o Ilaija: ‘E yalataka o Jiova, ke o bulia vei au eso na madrai, ena sega sara ni oti na falawa kei na waiwai yacova ni tau na uca.’\nE gole sara i vale na yada qai bulia na kena madrai na parofita. Me vaka ga e yalataka o Jiova, e sega ni oti na kedrau falawa kei na waiwai ena gauna ni lauqa. E sinai tu ga nodrau saqa.\nE qai yaco e dua na ka vakaloloma. E tauvimate bibi o luvena tagane mani mate. E kerea me vukei koya na parofita. E taura sara na gone o Ilaija mai vei tinana, kauti koya ina tabavale e cake, vakadavori koya qai masu: ‘Kemuni Jiova, yalovinaka ni vakabula na gone qo.’ Ena vakatubuqoroqoro dina ke cakava qori o Jiova, se vakacava? Ni se bera ni dua e vakabulai ena gauna qori. Kena ikuri, erau sega mada ga ni Isireli.\nE qai bula tale na gone ni suka vua na nona icegu! E kaya vua na yada o Ilaija: ‘Raica! Sa bula na luvemu.’ Dua na ka na marau i tinana, e kaya vei Ilaija: ‘Au kila ni oni tamata dina ni Kalou, oni tukuna ga na ka e vinakata.’\n“Dou raici ira vinaka mada na reveni. Era sega ni kaburaka na sorenikau se tatamusuki, e sega tale ga na nodra lololo, ia e vakani ira na Kalou. Dou sega ni uasivi ira na manumanuvuka?”—Luke 12:24\nTaro: E vakaraitaka vakacava na yada ni Sarifaci ni nuitaki Jiova? Eda kila vakacava ni parofita dina ni Kalou o Ilaija?\n1 Tui 17:8-24; Luke 4:25, 26


E vukei ira e levu na ka vovou na soqoni vaKarisito me dei nodra vakabauta. Era dau lomasoli na sa dede ena dina kei ira na se qai papitaiso me caka na soqoni ena nodra vale. Era dau kauaitaki kece o ira na gole yani ena soqoni, qori e vaqaqacotaka na veilomani ena ivavakoso.\nE dau tuvanaki eso na soqo lavotaki ke ra sa rawata eso na gonevuli na ivakatagedegede mera papitaiso. Dua na soqo va qori a vakayacori ena Okosita 1973, ena saula kei Sokhumi volekata na Wasawasa Loaloa. Ia ka ni rarawa nira sega ni papitaiso na le 35 era sa vakarau tu! Era yaco yani na ovisa ni se caka tiko na soqo, ra mani vesu eso na mataveitacini, wili kina o Vladimir Gladyuk.\nGauna ga e sere mai kina o Vladimir kei na so tale na mataveitacini, era kacivi tale o ira na dodonu mera papitaiso. Oti e rua na siga, sa ra qai papitaiso rawa. E kaya o Vladimir: “Keimami vakila na veitokoni i Jiova. Oti na papitaiso, keimami masu me keimami vakavinavinaka vei Jiova.”\nGuce na Veitusaqati\nOti e rua na siga nodra papitaiso na ka vou, a vesu tale o Vladimir Gladyuk. Dua na gauna e muri ratou qai bala e valeniveivesu me vica vata na yabaki o Vladimir Gladyuk, Itta Sudarenko, kei Natela Chargeishvili. Era rarawataka na ka e yaco qori na vo ni dautukutuku. Ia era vakadeitaka mera vunau tiko ga ra qai qaseqasetaka na iwalewale era cakava kina qori.\nNira tusaqati na dautukutuku e Sokhumi, era mani lai vunau ena so tale na tauni se koro. Na veitusaqati era sotava ena nodra vanua a veivuke ena kena vakatetei na itukutuku vinaka ena so tale na vanua.\nEna gauna ni veiliutaki vakominisi, era dau vunau na dautukutuku ena vanua e sega ni lakovi vakalevu kei na rara ni gade. Era sotavi ira e keri na gole mai na so tale na tauni se koro, era gade yani vei ira na wekadra se lai volivoli. Ke ra sotava e dua e tataleitaki, era dau taroga na dautukutuku na nona itikotiko ra qai veivosakitaka e dua na gauna mera sota tale kina.\nDua e bau sikova vinaka na veiyasana ena ra kei Georgia o Babutsa Jejelava. E kaya: “Nira veituyaki na wekaqu, sega ni dua e bau kilakasamitaka na inaki ni noqu dau gadivi ira. Oti e rua vakacaca na yabaki, sa sivia toka na 20 na noqu vuli iVolatabu e Zugdidi, 5 eratou tiko ena tauni o Chkhorotsku. Era papitaiso kece.”\nVinakati Vakalevu na iVola vakaGeorgia\nE laurai ni toso na gauna ni vinakati vakalevu na ivola vakaGeorgia. Nira caka veisikovi lesu se vuli iVolatabu na dautukutuku, era raica ni na yaga vakalevu vei ira na gonevuli na iVolatabu kei na ivola vakaivolatabu e tabaki ena vosa era kila vinaka. *\nE vakadinata o Babutsa ni dredre na caka vuli iVolatabu ni sega na ivola vakaGeorgia. E kaya: “Au dau vakadewataka vei ira noqu gonevuli na ka me vulici, ni tu ga vei au na iVolatabu kei na ivola vakaRusia.” A vakadewataka eso na ulutaga mai na noda mekesini, na ka ga e bau vukei koya ena nona vakadewa na ivolavosa. A vakadewataka tale ga na Kosipeli i Maciu!\nMisini ni tabaivola era vakayagataka ena nodra vale na iVakadinadina\nNa levu ni nodra marautaka na tataleitaki na ulutaga sa vakadewataki tu ena nodra vosanisucu, era bolea mera vola ga na nodra ilavelave mera vakayagataka e veisiga. Ni dredre me kunei na iVolatabu vakaGeorgia, era lavetaka kina na Vosa ni Kalou eso na Gonevuli ni iVolatabu.\n‘Au Lavetaka na iVolatabu ena Siga Taucoko’\nA dau veisoliyaki na ivola sa vakadewataki rawa ena vosa vakaGeorgia me rawa nira wilika kece na mataveitacini kei na tataleitaki. E soli ga vei ira e vica na siga se macawa mera wilika kina e dua na ivola. Gauna era taura rawa kina na mataveitacini e dua na iVolatabu vaKirisi ena vosa vakaGeorgia, eratou bole sara e dua na vuvale me ratou lavetaka.\nA se qai yabaki 13 voli ga o Raul Karchava ena gauna e kerei koya kina o tamana me lavetaka na iVolatabu vaKirisi. E kaya: “A volia o tamaqu e dua na kateni ivola, na veimataqali peni kei na penikau, ni nanuma au na makutu kina na volavola. Au a lomalomarua mada e liu, ia e muri au bole meu cakava. Au lavetaka toka na iVolatabu ena siga taucoko, au dau cegu ga meu vakadre vakalailai.”\niLavelave vakaGeorgia ni Vale ni Vakatawa kei na Dikeva na iVolatabu e Veisiga era vola na mataveitacini\nEratou marau na vuvale i Raul nira lomasoli na mataveitacini me vica tale na macawa na kena biu toka vei ratou na iVolatabu vaKirisi vakaGeorgia, me rawa ni vakaotia o Raul na nona cakacaka. A lavetaka rawa ena loma ni rua ga na vula na 27 na ivola ena iVolatabu vaKirisi vaKarisito!\nE marautaki na nodra sasaga vagumatua eso me lavetaki na iVolatabu, ia e tubu tiko ga na iwiliwili ni mataveitacini era vinakata mera vakani vakayalo. Era mani yalovata eso na dautukutuku mera vakarautaka mai na nodra vale na ivola vakaivolatabu me veisoliyaki vei ira na mataveitacini. Ia na ka era cakava qori e leqataki kina nodra bula.\nSa vuavuaivinaka sara na cakacaka vakavunau ena ra kei Georgia. Ia vakacava ena tokalau? E bau tiko e dua e Tbilisi me vukei ira na via kila tu na ka dina me vakataki Vaso Kveniashvili sa cavuti oti mai?\nVunautaki na ka Dina ena Koroturaga\nEna veiyabaki ni 1970, a vakalolomataki ira na iVakadinadina na matanitu o Rusia ni cemuri ira mai na nodra itikotiko. Qori na ka rau sotava e dua na veiwatini mai Ukraine o Oleksii kei Lydia Kurdas ni rau toki i Tbilisi. Erau a vesu ena vuku ni ka rau vakabauta, qai vica vata na yabaki na nodrau tu ena nodra keba ni veivakararawataki na kai Rusia.\nLarisa Kessaeva (Gudadze) ena veiyabaki ni 1970\nErau wasea na ka dina o Oleksii kei Lydia vei rau na veiwatini daulotu o Zaur kei Eteri Kessaev. E dua tiko na luvedrau yalewa o Zaur kei Eteri, na yacana o Larisa. E kaya o Larisa me baleta na imatai ni gauna ratou sota kina kei Oleksii kei Lydia: “Keitou saga me keitou vakadinadinataka vei rau ni lotu dina ga na Orthodox. Ni toso tiko na veivosaki, lakolako ga keitou sa galu. Ia rau se vakamacala toka ga mai na iVolatabu na veiwatini.”\nE tomana o Larisa: “Au dau wilika ni keitou lai lotu na iVunau e Tini e volai tu ena lalaga ni valenilotu ena maliwa ni rua na ivakatakarakara. Ia au kurabui ni wilika vei keitou o Oleksii ena dua na yakavi na Lako Yani 20:4, 5. Au sega ni moce niu vakasamataka tu ga, ‘Eda beca dina na lawa ni Kalou nida qarava na ivakatakarakara?’”\nMe saumi nona lomatarotaro, e lako i valenilotu o Larisa ena siga tarava me lai wilika tale na ivakaro qo: “Mo kua ni cakava e dua na nomu ivakatakarakara ceuti . . . Mo kua ni cuva vei ira.” Sa qai kila e keri o koya na ibalebale dina ni ivakaro qori. A papitaiso o Larisa kei rau na nona itubutubu, ratou maliwai ira kina na imatai ni iVakadinadina i Jiova e Tbilisi.\nYaga ni Vosota\nNi oti e voleka ni 20 na yabaki nona wawa voli o Vaso Kveniashvili, a qai sotava e dua e dau tiko ena nodra soqoni na iVakadinadina i Jiova. Dua na ka nona marau ni sa dede qai sotavi ira tale na iVakadinadina.\nA qai dua na iVakadinadina i Jiova o Vaso Kveniashvili ni oti e rauta ni 24 na yabaki\nEra sega ni via okati Vaso na iVakadinadina ena so na ka era cakava ni dau kilai tu me daubasulawa. Era leqataka eso de vakayagataki koya tiko na matanitu o Rusia me vakaraica na ka era cakava na iVakadinadina. Qori na vuna e sega ni vakatarai kina me tiko ena soqoni me va na yabaki.\nGauna e kilai kina ni na sega ni vakavuleqa o Vaso, sa qai vakadonui me lewe ni ivavakoso, me papitaiso tale ga. Sa rawa ni toro voleka vua na “Kalou lewadodonu” a vaqara voli mai na gauna se itabagone kina! (Aisea 30:18) A yalodina tu ga ni qaravi Jiova o Vaso me yacova na nona takali ena 2014.\nMe yacova mai na 1990, sa toso vinaka sara na cakacaka vakavunau ena ra kei na tokalau kei Georgia. E rauta ni 900 na dautukutuku era vakavulici ira tiko e le 942 ena iVolatabu. Ia e levu tale na ka totoka a qai yaco ena veiyabaki e muri.\n^ para. 12 E tu tu yadua me laurai na iVolatabu ena gauna ni veiliutaki vakominisi, dina ni se vakadewataki sara eso na iwase ni iVolatabu ena vosa vakaGeorgia ena ikalima ni senitiuri G.V.—Raica na kato “Na iVolatabu vakaGeorgia.”\niMeli iMeli Yaga ni Soqoni


Jeremaia 48 | iVolatabu ena Internet | Vakadewa ni Vuravura Vou\nParofisaitaki na ca vei Moapi (1-47)\n48 Qo na ka e tukuna o Jiova ni lewe vuqa,* na Kalou ni Isireli me baleti Moapi:+ “E rarawa o Nipo+ ni vakarusai! E vakamaduataki o Kiriaceimi,+ e ravuti. E vakamaduataki na idrodro tudei,* e basuraki.+ 2 Era na sega ni vakacaucautaki Moapi tale. Era nakita mai Esiponi+ mera vakamalumalumutaki koya: ‘Moni lako mai meda muduki koya me kua ni dua na matanitu.’ O iko tale ga Matimeni mo tiko lo,Ni muri iko tiko na iseleiwau. 3 E rogo na tagi mai Oroneimi,+Na vakacaca kei na veivakarusai levu. 4 Sa vakarusai o Moapi. Era tagi na nona lalai. 5 Ena icabecabe i Luici era tagi tiko ga nira cabe. Ena isirosiro sobu mai Oroneimi, era rogoca na tagi ni rarawa ena vuku ni leqa levu.+ 6 Dro moni bula! Moni vaka na vunijunipa ni vanua talasiga. 7 Ni oni nuitaka na nomuni cakacaka kei na nomuni iyau,Oni na valuti tale ga. Ena kau vakavesu o Kimosi,+Kei ira na nona bete kei na nona turaga. 8 Na dauvakacaca ena lako mai ina koro kece,Ena sega ni bula e dua na koro.+ Ena rusa na buca,Ena vaqeavutaki na vanua tautauvata,* me vaka e kaya o Jiova. 9 Moni biuta na ivakatakilakila me muria o Moapi,Ni vakarusai ena dro kina. Ena domobulataki na nona koro,Me kua ni dua e tiko kina.+ 10 Me cudruvi o koya e vakawalena na ilesilesi e lesia o Jiova! Me cudruvi o koya e tarova na nona iseleiwau me kua ni vakadavedra! 11 Era bula vakacegu na Moapi mai na gauna era se gone kina,Me vaka na waini e tu ena kena soko, e sega ni yavalati. E sega ni livi mai na dua na saqa ina dua tale,Era sega vakadua ni kau vakavesu. Oya na vuna e dua tu ga kina na kedra igunugunu,E sega ni veisau na kedra iboi. 12 “‘Ia raica! sa roro mai na siga,’ e kaya o Jiova, ‘au na tala eso na tamata mera vukica. Era na vukica mera vakalala na nodra saqa, era na vorolaka vakamatailalai tale ga na nodra saqa lelevu. 13 Era na maduataki Kimosi na Moapi me vaka ga nira maduataki Peceli na vuvale ni Isireli, na nodra inuinui.+ 14 Oni kaya vakacava: “Keimami tamata qaqa, keimami sa vakarau ina ivalu”?’+ 15 ‘Sa vakarusai o Moapi,Sa curumi na nona koro,+Era vakamatei na nona cauravou digitaki,’+E kaya na Tui, na yacana o Jiova ni lewe vuqa.+ 16 Sa voleka mai na rarawa ena yacovi Moapi,Sa totolo sara mai na nodra ca.+ 17 O ira kece na tiko volekati ira ena lomani ira,O ira kece na kila na yacadra. Moni kaya, ‘Sa ramusu na kau kaukaua, na ititoko totoka!’ 18 Mo siro mai ena nomu itutu lagilagi,Mo dabe e ra ena karamaca,* o iko na goneyalewa o tiko e Taiponi,+Ni mai valuti iko o koya e vakacacani Moapi,Ena vakarusa o koya na nomu vanua vakabai.+ 19 Mo tu e gaunisala mo vakararai, o iko na goneyalewa o tiko e Aroeri.+ Mo taroga na tagane kei na yalewa e dro tiko, ‘Na cava e yaco?’ 20 Sa vakamaduataki o Moapi, e domobula. Mo qolou, mo tagi. Moni tukuna e Arinoni+ ni sa vakarusai o Moapi. 21 “Sa lewai na vanua tautauvata,*+ o Oloni, o Jeasa,+ o Mefeaci,+ 22 o Taiponi,+ o Nipo,+ o Pecitipilaceimi, 23 o Kiriaceimi,+ o Pecikamuli, o Pecimioni,+ 24 o Kirioci+ kei Posira, kei na koro kece ena vanua o Moapi, e yawa se voleka. 25 ‘Sa musuki na kaukaua* nei Moapi,Sa ramusu na ligana,’ e kaya o Jiova. 26 ‘Moni vakamatenitaki koya+ ni vakalevulevui koya vei Jiova.+ E veiqiqiyaki o Moapi ena nona lua,E dredrevaki tale ga o koya. 27 O dau dredrevaki Isireli?+ E bau laurai ni maliwai ira na daubutako,Mo kurea kina na ulumu, mo vosabeci koya? 28 Moni biuta na koro o kemuni na lewe i Moapi moni lai tiko ena vatu,Me vaka na ruve e vakasova ena yasa ni barinivatu.’” 29 “Keimami rogoca na dokadoka nei Moapi, e qaciqaciataka vakalevu,Na nona dokadoka, na nona sakitaki koya, na nona qaciqacia, kei na viavialevu ni lomana.”+ 30 “‘Au kila vinaka na nona cudru katakata,’ e kaya o Jiova,‘Ia ena sega ni yaco na tukutukuni koya. Ena sega ni dina. 31 Oya na vuna au na qolou kina ena vuku i Moapi,Niu na tagicaki Moapi taucoko,Au na tagicaki ira na lewe i Kirieresi.+ 32 Ena lailai na noqu tagicaki Jaseri,+ Au na tagicaki iko, na vunivaini ni Sipima.+ E teteva na wasawasa na tabamu vuavuaivinaka. E yaco sara ina wasawasa e Jaseri. Na nomu vuata ni vulaikatakata kei na nomu vuanivaini o kumunaE vakacacana na dauvakacaca.+ 33 Sa kau tani na marau kei na reki mai na loga ni kauvuataKei na vanua o Moapi.+ Au tarova na drodro ni waini mai na ikeliniwaini. Ena sega ni dua e butuka me kaikaila tiko. Ena duatani na kaikaila qori.’”+ 34 “‘E rogo tiko na kaila mai Esiponi+ me yaco i Elale.+ Era tabalaka na domodra me rogo i Jeasa,+Mai Soa me yaco i Oroneimi+ me yaco i Ekilaci-selisia,Ena maca mada ga na wai ni Nimirimi.+ 35 Au na muduka mai Moapi,’ e kaya o Jiova,‘Na tamata e kauta tiko yani na isoro ena vanua cecereKei koya e vakacaboisoro vua na nona kalou. 36 Oya na vuna ena tagicaki Moapi kina na lomaqu me vaka na bitunivakatagi,*+Ena tagicaki ira tale ga na lewe i Kirieresi na lomaqu me vaka na bitunivakatagi.* Ni na rusa na iyau e rawata o koya. 37 E cou kece na uludra,+E koti kece na kumidra. E tavatavalaki kece na ligadra,+E toka tale ga e tolodra na isulutaga!’”+ 38 “‘Ena delanivale kece e MoapiKei na kena rara kece,Era tagilagalaga tiko. Niu vorolaki MoapiMe vaka na saqa e biu tani,’ e kaya o Jiova. 39 ‘E domobula o koya! Moni qolou! Sa vakanadaku ena madua o Moapi! E dredrevaki o Moapi,Era domobulataka kece na tiko volekati koya.’” 40 “Ni qo na ka e kaya o Jiova: ‘Raica! Me vaka ga na ikeli e co sobu,+Ena tevuka na tabana me toqovi Moapi.+ 41 Ena ravuti na tauni,Ena vakamalumalumutaki na nona koro kaukaua. Ena siga oya na yalodra na tamata qaqa ni MoapiEna vaka na yalo ni yalewa taratara.’” 42 “‘Ena vakarusai o Moapi me kua ni dua na matanitu,+Ni vakalevulevui koya vei Jiova.+ 43 Na domobula, na qara, kei na dai sa tu e matamuni,Kemuni na lewe i Moapi,’ e kaya o Jiova. 44 ‘O koya e dro ni domobula ena lutu ina qara,O koya e lako cake mai ena qara ena tacori ena dai.’ ‘Au na vakayacora vei Moapi na yabaki me cudruvi kina,’ e kaya o Jiova. 45 ‘Era lai tu vakadua ena iyaloyalo kei Esiponi o ira na dro tiko ni sega na nodra kaukaua. Ni na lako mai Esiponi na bukawaqaKei na yameyame e loma i Sioni.+ Ena yameca na yadre i MoapiKei na nodra qavokavoka na luve ni tiko yavavala.’+ 46 ‘O sa kalouca Moapi! Era sa rusa na tamata nei Kimosi.+ Era kau vakabobula na luvemu tagane,Era kau vakavesu na luvemu yalewa.+ 47 Ia au na soqoni ira mai na Moapi era kau vakabobula ena veisiga mai muri,’ e kaya o Jiova. ‘Sa cava eke na itukutuku ni lewa e tau vei Moapi.’”+\n^ Se “idrodro rewaicake.”\n^ Se “delana raraba.”\n^ Se rawa ni, “qele mamaca.”\n^ Oya na bitu e vakatagitaki ena sere ni veibulu.


Vakacava ke Vakasagai o Luvequ? | Veivuke ena Vuvale\nWILIKA ENA VOSA Afrikaans Albanian American Sign Language Amharic Arabic Armenian Azerbaijani Belize Kriol Bicol Bislama Boulou Brazilian Sign Language Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Croatian Czech Danish Dutch Efik English Estonian Ewe Faroese Finnish Fon French Ga Georgian German Greek Gujarati Gun Haitian Creole Hausa Hebrew Hiligaynon Hindi Hungarian Iban Icelandic Iloko Indonesian Isoko Italian Japanese Kabuverdianu Kamba Kannada Kiluba Kimbundu Kinyarwanda Kirghiz Kirundi Korean Kwanyama Lingala Lithuanian Macedonian Malagasy Malay Malayalam Maltese Mam Mambwe-Lungu Maya Mongolian Myanmar Ndebele (Zimbabwe) Nepali Norwegian Oromo Ossetian Pangasinan Papiamento (Curaçao) Persian Pidgin (West Africa) Polish Portuguese (Brazil) Portuguese (Portugal) Punjabi Quechua (Cuzco) Rarotongan Romanian Romany (Macedonia) Romany (Macedonia) Cyrillic Russian Sango Sepedi Serbian (Cyrillic) Serbian (Roman) Setswana Seychelles Creole Shona Sinhala Slovak Slovenian Solomon Islands Pidgin Spanish Sunda Swahili Swedish Tagalog Tamil Tarascan Tatar Telugu Thai Tigrinya Tiv Tojolabal Tsonga Turkish Twi Tzotzil Ukrainian Umbundu Urdu Uzbek Uzbek (Roman) Valencian Vietnamese Waray-Waray Welsh Xhosa Yoruba vakaViti\nVakacava ke Vakasagai o Luvequ?\nE kaya o luvemu tagane ni dau vakasagai e koronivuli. Cava o na cakava? Tukuna vei qasenivuli me totogitaki o koya e veisagai? Vakavulici luvemu me sauma lesu? Ni bera ni o vakatulewa, dikeva mada eso na ka dina me baleta na veivakasagai. *\nCava mo kila me baleta na veisagai?\nCava na veisagai? Qori na veivakararawataki vakayago e caka tu ga. Koya gona na veisagai e sega ni tautauvata sara kei na veivakacacani.\nVuna mo kauai kina: Eso era vakaibalebaletaka na “veisagai” ina itovo e dau veivakararawataki ke mani ka lailai wale sara. Ke o saga mo taqomaki luvemu ena dua ga na ka lailai sara, ena sega ni vukei koya me walia na veileti. Qori na ka me vulica ena gauna qo kei na gauna era sa uabula kina.\niVakavuvuli vakaivolatabu: “Mo kua ni cudru totolo.”—Dauvunau 7:9.\nBibi me nanumi: Ena so na ituvaki ena vinakati mo taqomaki luvemu, ia ena so na gauna ena vinakati me vulica me valuta na ituvaki dredre qai saga me walia na veileqaleqati.—Kolosa 3:13.\nCava o na cakava ke kaya o luvemu ni vakasagai tiko vakawasoma?\nRogoci luvemu. Saga mo kila (1) na ka e yaco tiko kei na (2) vuna e vakasagai tiko kina. Kila rawa mada na dina ni ka kece, ni bera ni o vakatulewa. Tarogi iko mada, ‘E tiko eso tale na ivakadinadina ni ka qo?’ Me rawa ni o kila na dina ni ka kece, de vinaka mo tarogi nona qasenivuli se so tale na itubutubu.\niVakavuvuli vakaivolatabu: “O koya e tukuna na ka ni bera ni rogoca, e lialia qai vakamadua.”—Vosa Vakaibalebale 18:13.\nKe vakasagai tiko o luvemu, vukei koya me kila ni veika ena sotava, vinaka se ca, e vakatau ena ka e cakava ni vakasagai. Kena ivakaraitaki, e kaya na iVolatabu: “Na vosa vakayalovinaka e vakaseavutaka na cudru.” (Vosa Vakaibalebale 15:1) Ena vakalevutaka na leqa ke saumi lesu na ka e caka, ena kuria tale ga nona katakata na dauveisagai.\niVakavuvuli vakaivolatabu: “Ni kua ni sauma na ca ena ca se na veivakasewasewani ena veivakasewasewani.”—1 Pita 3:9.\nKaya vei luvemu ni sega ni ivakaraitaki ni malumalumu nona sega ni sauma lesu na ka e caka. Ia ena vakayaloqaqataki ni sega ni vakalaiva me lewai koya o dauveisagai. E vaka ga e vakadrukai koya tiko na dauveisagai.\nE bibi qori ke vakasagai na luvemu ena internet. Na veisa vosa ena internet ena kuria ga nona veivakatotogani na dauveisagai, ena rawarawa tale ga nona vakasagai na luvemu! Na ka vinaka duadua e rawa ni cakava oya, me kua ni sauma lesu. Nona cakava qori ena kila kina na dauveisagai ni sega ni vinaka na ka e cakava, ena rawa ni tinia tale ga kina nona veisagai.\niVakavuvuli vakaivolatabu: “Ni sega na buka, e boko na yameyame.”—Vosa Vakaibalebale 26:20.\nEna so na gauna, e vinaka me kua sara ga ni veimaliwai o luvemu kei ira na dauveisagai, me kua tale ga ni gole ina vanua e rawa ni vakasagai kina. Kena ivakaraitaki, ke kila na vanua e tiko kina e dua se so na ilala ra dauveisagai, ena vinaka me muria e dua tale na gaunisala.\niVakavuvuli vakaivolatabu: “O koya e yalomatua e raica na ca qai vunitaki koya, ia na yalowai e lako tu yani qai yacovi koya na leqa.”—Vosa Vakaibalebale 22:3.\nRawa ni o veivosakitaka kei nona qasenivuli o luvemu, se so tale na itubutubu\nTOVOLEA QO: Vukei luvemu me kila na vinaka kei na ca ni veisagai. Kena ivakaraitaki:\nCava ena yaco ke sega ni sauma lesu na veisagai?\nVakacava ke doudou me tarova na ka e cakava o dauveisagai?\nCava ena yaco ke tukuna vei qasenivuli?\nEna yaga vakacava ke o yalovinaka qai dau veiwali?\nKe mani vakasagai vakadodonu, se caka ena internet, e duidui ga na iwalewale e caka kina. Vukei luvemu me kila na kena iwali vinaka duadua. Vakadeitaka vua ni o na tokoni koya tiko ga, se mani vakacava sara na dredre e vakila kina.\niVakavuvuli vakaivolatabu: “Na itokani dina e loloma ena veigauna, e tacida ena gauna ni rarawa.”—Vosa Vakaibalebale 17:17.\n^ para. 3 E vakamuai tiko na ulutaga qo vua na gonetagane, ia na kena ivakavuvuli e vakaibalebaletaki tale ga vei ira na goneyalewa.\niMeli iMeli Vakacava ke Vakasagai o Luvequ?


Tarai cake tale na kisi ni sausaumi ni Fabco - Kakana ni kisi ni vuravura raraba na sausaumi 877-776-4600\nTarai cake tale na kisi ni sausaumi ni Fabco2018-12-07T14:04:15-05:00\nEda stock kece Fabco tokitaki kisi ivakaraitaki; okati kina na sega ni vakawati ka tawase kina na moto vata kei shift ni maliwa lala kei na ivolavakarau ni. Tarai cake tale na Fabco sausaumi kisi vakarau me waqa. Eda na laki vakavinakataka se tara cake tale na gauna ni sausaumi ka waqa dua ga na vanua! Ena volitaka ni kisi ni tokitaki vuravura raraba eda sa ivakaraitaki ni kisi ni sausaumi ena ivotavota sa vakarau tu me waqa e vuravura raraba nikua. Eda cabora vou ka na tara tale na tokitaki ni Fabco ena kisi ni digidigi ena sega ni vakawati na totolo kei na 2 totolo, me ra sota kei na nomu kisi kece ni sausaumi e gadrevi. E dua sa kaci vei keda ka rawa ni da vakarautaka kina na vakauyaya veiyasai vuravura vata kei na veiqaravi vata ga ni siga.\nEda stock e dua na tikina me ra na tara cake tale na tabanilotu me vaka na nomu sitoa: se na moto, iyaya, na kisi, baleta na drega, gaskets, SHIFT cylinder, kei na wasei ni iyaya. Me baleta na ena gaunisala levu, tani-gaunisala, iyaya, teitei, tara vale, kamusu, vanua ni waiwai, mataivalu ka dolava\nEda cabora vou, tarai cake tale, Vakayagataki ka tale manufactured. Ni sa volitaki taucoko na gauna ni sausaumi na veisau. Uto vakaikoya na vakayagataka ka rawa me saumi lesu ena taucoko se vakatikina ena vakau kei na vakadidike. Tabanilotu ena ni vakatautaki lawatu ni uto vakavo kevaka e sega ni tukuni ena volavola\nE tarai cake tale na taranisimisani ena ivotavota sa vakarau tu me waqa e vuravura raraba nikua. E dua sa kaci vei keda ka rawa ni da vakarautaka na veiyasai vuravura vakau na veiqaravi vata ga ni siga.\nFabco sega ni vakamau totolo tokitaki kisi ivakaraitaki:\nFabco 2 Totolo na toso ni ivakaraitaki ni kisi ni sausaumi:\nVeikacivi nikua, ciqoma na nomu kisi ni sausaumi ena Fabco ena mataka!\nTara cake tale e dua Fabco na TC 200 ena saumi na iyaya & Taranisimisani!\nEda tara cake tale na gauna ni sausaumi, transmissions, differentials, PTOs ka vakalevu cake! Sa ikoya oqo e dua ga na ivakaraitaki ki na ka e yaco tiko ki na e dua na cakacaka vakaoqo. Ena tiko nomu tara tale na tabanilotu ka cakacaka me vakataki vou ena gauna ga eda sa cakava vata! Solia vei keda e dua na veikacivi nikua ena 877-776-4600 me baleta eso tale na itukutuku ni!


Ka e Kaya na iVolatabu me Baleta na Yaca ni Kalou\nWILIKA ENA VOSA Afrikaans Albanian Amharic Arabic Armenian Armenian (West) Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik English Estonian Ewe Finnish French Georgian German Greek Gujarati Haitian Creole Hebrew Hiligaynon Hindi Hmong (White) Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Lingala Lithuanian Luganda Luvale Macedonian Macua Malagasy Malayalam Maltese Marathi Myanmar Navajo Ndebele (Zimbabwe) Nepali Norwegian Oromo Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tshwa Tsonga Turkish Twi Ukrainian Urdu Vietnamese Waray-Waray Welsh Wolaita Xhosa Yoruba Zulu vakaViti\nLaurai vakalevu ena ivolavivigi taumada vakaivolatabu, na yaca ni Kalou ena matuavosa vakaIperiu\nNa Yaca ni Kalou\nEra dau vakayagataka na icavuti vakarokoroko e vica vata na milioni nira masu vua na Kalou, me vaka na Turaga, O Koya e Tawamudu, Allah, se ra dau cavuta ga na Kalou. Ia ke tiko na yaca ni Kalou, o nanuma ni bibi mo vakayagataka?\nKA ERA KAYA ESO\nLevu vei ira na kaya nira lotu vaKarisito era vakabauta ni yaca ni Kalou o Jisu. Eso era kaya ni dua ga na Kalou Kaukaua Duadua, e sega ni gadrevi kina me dua na yacana. Eso tale era nanuma ni sega ni veiganiti me vakayacani na Kalou.\nE sega ni yaca ni Kalou Kaukaua Duadua o Jisu baleta e sega ni Kaukaua Duadua o koya. A vakavulici ira nona imuri o Jisu mera kaya nira masu vua na Kalou: “Tamai keimami, me vakarokorokotaki na yacamuni.” (Luke 11:2) O Jisu mada ga a kaya ena nona masu vua na Kalou: “Tamaqu, moni vakalagilagia na yacamuni.”—Joni 12:28.\nE kaya na Kalou ena iVolatabu: “O yau o Jiova. Qori na yacaqu; Au sega ni solia na noqu lagilagi vua e dua tale.” (Aisea 42:8) Na yaca “Jehovah” e vakadewa vakavalagi ni va na matuavosa vakaIperiu na YHWH, e vakatakarakarataka na yaca ni Kalou. E rauta ni 7,000 na vanua ena iVolatabu vakaIperiu e volai kina na yaca ni Kalou. * E sega ni va qori na levu ni kena vakayagataki na icavuti me vaka na “Kalou,” “Kaukaua Duadua,” kei na “Turaga,” se so tale na yaca e cavuti ena iVolatabu me vaka na Eparama, Mosese, se Tevita.\nE sega ni vakatabuya o Jiova ena iVolatabu me vakayagataki na yacana. E tukuni ena iVolatabu nira vakayagataka vakalevu na tamata ni Kalou na yacana. Na ibalebale mada ga ni yaca e soli vei luvedra e cavuti kina na yaca ni Kalou. Kena ivakaraitaki, na yaca Ilaija e kena ibalebale “Noqu Kalou o Jiova,” na yaca Sakaraia e kena ibalebale “Nanuma o Jiova.” Era dau vakayagataka tale ga na tamata ni Kalou na yacana nira veivosaki e veisiga.—Ruci 2:4.\nE vinakata na Kalou meda vakayagataka na yacana. Eda uqeti meda “vakavinavinaka vei Jiova, kaciva na yacana.” (Same 105:1) E taleitaki ira era “vakananuma . . . na yacana.”—Malakai 3:16.\n“Mera kila na tamata ni o kemuni, na yacamuni ga o Jiova, o kemuni ga oni Cecere Duadua e vuravura taucoko.”—Same 83:18.\nNa cava na ibalebale ni yaca ni Kalou?\nEra vakabauta eso na daunivakadidike ni yaca Jiova ena vosa vakaIperiu e kena ibalebale “O Koya e Vakavuna me Yaco.” Qori e vakadeitaka ni rawa ni cakava na Kalou na cava ga e gadrevi me yaco kina nona inaki se rawa ni vakayagataka e dua nona ibulibuli me cakava qori. Na yaca Jiova e ganita duadua ga na Dauveibuli cecere.\nKENA YAGA VEI IKO\nNa nomu kila na yaca ni Kalou ena veisautaka nomu rai me baleti koya. Ena rawarawa tale ga nomu toro voleka vua nida dau veivolekati ga kei na dua eda kila vinaka. Ke sega ni vinakata na Kalou meda toro voleka vua, ena sega ni vakaraitaka vei keda na yacana.—Jemesa 4:8.\nEna sega vakadua ni daro na ka e kaya na Kalou o Jiova me vaka ga e veivakadeitaki kina na ibalebale ni yacana. Sa rauta me tukuna na iVolatabu: “Era na vakararavi vei kemuni o ira na kila na yacamuni.” (Same 9:10) Na nomu kila ni vakavotui na yaca i Jiova ena nona itovo vaka na loloma, yalololoma, veinanumi, kei na lewadodonu ena uqeti iko mo vakararavi vua. (Lako Yani 34:5-7) E veivakacegui dina noda kila ni dau dina o Jiova ena nona yalayala, qai vakavotui vinaka na nona itovo ena ka e cakava.\nIo, dua na ka dokai meda kila na yaca ni Kalou Kaukaua Duadua. Eda na vakalougatataki kina ena gauna qo kei na gauna se bera mai. E yalataka na Kalou: “Au na taqomaki koya ni kila na yacaqu.”—Same 91:14.\n“Era na bula o ira kece era masuta na yaca i Jiova.”—Joeli 2:32.\n^ para. 9 Era kauta laivi e levu na vakadewa ni iVolatabu na yaca ni Kalou, era sosomitaka ena icavuti “TURAGA” qai volai ena matanivola levu. Eso tale na vakadewa era digitaka ga na tikinivolatabu me volai kina na yaca ni Kalou, se biu ga ena ivakamacala e ra. Ia na iVolatabu Vakadewa ni Vuravura Vou e vakayagataka na yaca ni Kalou ena iVolatabu taucoko.\niMeli iMeli Na Yaca ni Kalou\nAu na Kunea Vakacava na Lotu Dina?\nText Sala me download kina na ka e tabaki YADRA! Vuna sa Qai Levu ga Kina na Leqa e Vuravura\niMeli iMeli YADRA! Vuna sa Qai Levu ga Kina na Leqa e Vuravura\nVuna sa Qai Levu ga Kina na Leqa e Vuravura\nYADRA! Vuna sa Qai Levu ga Kina na Leqa e Vuravura\nE Yaca ni Kalou o Jisu?\nE Kalou Kaukaua Duadua o Jisu?\nNa Yaca ni Kalou—Kena Vakayagataki kei na Kena iBalebale


The Fiji Times » Vakavoui na wavu\nVakavoui na wavu\nA SOGO no na veiqaravi e na wavu e Savusavu me va na siga mai vakatekivu e na Vakarauwai sa oti.\nE vakayacori na tikina oqo me vakarawarawataka kina na nodratou veiqaravi na Matabose ni Gaunisala e na vakayacori na cakacaka ni vakavinakataki ni dela ni wavu me vaka na nodra kerekere na veikabani ni waqa era dau vakayagataka nai kelekele ni waqa e Savusavu.\nA dola tale na wavu e Savusavu e na va na kaloko e na yakavi me rawa ni kele yani kina na waqa usa pasidia rau dau veiqaravi tiko e na veisokoyaki e na maliwa e Taveuni kei Viti Levu, ka sogo tale ena walu na kaloko e na bogi ni oti na nodrau seredali mai kina.\nE a mai vakacavari na cakacaka oqo enanoa.\nE mai qarava na cakacaka oqori e na wavu e Savusavu e dua na kabani e na noda vanua na Zaid Engineering Limited e na kena raici me vakavinakataki na veiqaravi ka ra taqomaki na lewenivanua era dau vakayagataka na waqa ka veiqaravi e na veiskoyaki ka ra dau usa lori.


Nodra iTavi na Yalewa ena iNaki i Jiova | Vulici\nNa Vale ni Vakatawa (iTabataba e Vulici) | Okosita 2014\nWILIKA ENA VOSA Afrikaans Albanian American Sign Language Amharic Arabic Argentinean Sign Language Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Cinyanja Colombian Sign Language Croatian Czech Dangme Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Japanese Sign Language Kannada Kazakh Kikaonde Kikuyu Kiluba Kinyarwanda Kirghiz Kirundi Kisonge Kongo Korean Korean Sign Language Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mazatec (Huautla) Mexican Sign Language Mizo Moore Ndebele Ndonga Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russian Russian Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu vakaViti\nNodra iTavi na Yalewa ena iNaki i Jiova\n‘Era mataivalu levu na yalewa era kacivaka voli na itukutuku vinaka.’—SAME 68:11.\nE tarai ira vakacava na tagane kei na yalewa na veivorati e Iteni?\nEra qaravi Jiova vakacava na yalewa ena gauna makawa?\nNa itavi cava era qarava tiko nikua na yalewa ena kena vunautaki na itukutuku vinaka?\n1, 2. (a) Na isolisoli cava e vakarautaka o Jiova vei Atama? (b) Na cava e vakarautaka kina na Kalou na wati Atama? (Raica na imatai ni iyaloyalo.)\nE TIKO na inaki e bulia kina na vuravura o Jiova. A ‘bulia na vuravura me tawani.’ (Aisea 45:18) Na imatai ni tamata a bulia o Atama, e turaga uasivi. O Jiova sa qai vakatikori koya ena were totoka o Iteni. E marautaka dina o Atama na totoka ni kedra irairai na veivunikau, na drodro malua ni veiuciwai kei na nodra veiqitori na manumanu! Ia e dua tale na ka bibi e vinakati. A vakatakila qori o Jiova ena nona tukuna: ‘Sa sega ni vinaka me tiko duadua na tagane: Au na bulia e dua na dauveivuke e yaga vua.’ Sa qai vakavuna o Jiova me mocelutu o Atama, e mani taura e dua na sui i Atama me “bulia kina e dua na yalewa.” Ni yadra mai o Atama, dua na ka nona marau! E tukuna kina: “Oqo dina na sui mai na suiqu, kei na lewe mai na lewequ: ena vakatokai ko koya me yalewa, ni sa kauti tani mai vua na tagane.”—Vkte. 2:18-23.\n2 E vakasakiti dina na isolisoli ni Kalou na yalewa, ni nona itavi me ivukevuke uasivi vei tagane. E itavi dokai tale ga vei yalewa me vakaluveni. O ‘Atama e vakatokai watina o Ivi, ni na tinadra na tamata kece ga.’ (Vkte. 3:20) Io, e dua dina na isolisoli totoka e vakarautaka na Kalou vei rau na imatai ni veiwatini! A rawa tale ga me rau itubutubu vei ira na kawatamata uasivi. Qori ena rawa kina nira tawana na vuravura parataisi na kawatamata uasivi, ra qai lewa na veika bula tale eso.—Vkte. 1:27, 28.\n3. (a) Na cava me rau cakava o Atama kei Ivi me vakalougatataki rau kina na Kalou? Na cava e qai yaco? (b) Na taro cava eda na veivosakitaka?\n3 Me rau vakalougatataki o Atama kei Ivi, ena vinakati me rau talairawarawa vei Jiova, me rau ciqoma tale ga na nona veiliutaki. (Vkte. 2:15-17) Qori ga na sala ena rawa ni vakayagataki rau o Jiova me vakayacori kina nona inaki. Ia e ka ni rarawa ni vakamuai rau “na gata makawa” o Setani, rau mani valavala ca kina vua na Kalou. (Vkta. 12:9; Vkte. 3:1-6) E tarai ira vakacava na yalewa na talaidredre qori? Na ka vinaka cava era cakava na yalewa yalodina ena gauna makawa? Na cava era vakatokai kina nikua na yalewa lotu vaKarisito mera ‘mataivalu levu’?—Same 68:11.\nREVUREVU NI TALAIDREDRE\n4. O cei e beitaki ena nodrau valavala ca na imatai ni veiwatini?\n4 Ni tarogi o Atama ena vuku ni nona talaidredre, a vakaiulubaletaka: “Na yalewa, ko ni a solia me keirau tiko kaya, ko koya ga sa solia vei au na vua ni kau, ka’u a qai kania.” (Vkte. 3:12) A cakitaka o Atama na nona cala, e beitaka na yalewa a solia vua na Kalou, e beitaki Jiova tale ga! Erau valavala ca ruarua o Atama kei Ivi, ia e beitaki o Atama ena nodrau caka cala. E vola kina na yapositolo o Paula “ena vuku ni dua ga na tamata [Atama] e curu kina i vuravura na ivalavala ca kei na mate ena vuku ni ivalavala ca.”—Roma 5:12.\n5. Na cava e laurai ni soli na gauna mera veiliutaki eso tale?\n5 Erau vakamuai na imatai ni veiwatini me rau nanuma ni sega ni vinakati me nodrau iLiuliu o Jiova. E basika kina e dua na taro bibi me baleta na veiliutaki: O cei e dodonu me veiliutaki? A vinakata o Jiova me saumi vakavinaka qori, me kua kina ni lomatarotarotaki tale. Oya na vuna e vakalaiva kina ena loma ni dua na gauna me veiliutaki mada na tamata. A kila o koya ni na guce na ivakarau ni veiliutaki qori ena vuku ni ka ena yaco kina. Rauta ni vica vata na senitiuri nodra vakaleqai voli mai na kawatamata ena ivakarau ni veiliutaki qori. Ena senitiuri se qai oti ga qo, rauta ni 100 na milioni era mate ena ivalu—era wili kina na vica vata na milioni na tagane, yalewa kei na gone e sega na nodra cala. Koya gona, sa levu na ivakadinadina e dusia ni “sega ni vu mai vua na tamata sa lako tu me lewa na nonai lakolako.” (Jere. 10:23) Nida vakasamataka qori, eda vakadinata kina ni noda iLiuliu ga o Jiova.—Wilika Vosa Vakaibalebale 3:5, 6.\n6. Ena levu na vanua, cava e dau caka vei ira na yalewa?\n6 Era vakararawataki na tagane kei na yalewa ena vuravura e veiliutaki tu kina qo o Setani. (Dauv. 8:9; 1 Joni 5:19) Dua vei ira na itovo lolovira, na nodra vakalolomataki na yalewa. E vuravura taucoko, rauta ni 30 na pasede na yalewa era kaya ni vakamavoataki ira o watidra se nodra itau. Ena so na vanua, era taleitaki vakalevu na tagane baleta ni nanumi nira na vakabula na yatukawa ni vuvale se ra na qaravi ira na nodra itubutubu kei na tukadra. Ena so tale na vanua, e dau sega ni taleitaki na vakaluveni yalewa, qai levu na gone era vakalutumi nira se buketetaki tiko era yalewa.\n7. Na cava e solia na Kalou vei rau na veiwatini?\n7 E sega sara ga ni taleitaka o Jiova na nodra vakararawataki na yalewa. E sega ni dau vakaduiduitaki ira na yalewa, e dokai ira ga. E vakadinadinataki qori ena nona buli Ivi me uasivi. E tu tale ga vei Ivi na itovo kei na so tale na ka e kilai kina ni sega ni buli me bobula, ia me ivukevuke vakasakiti i Atama. Qori e dua na vuna e tukuni kina ena iVolatabu ni sa cava na ikaono ni siga ni bulibuli, “sa vakaraica na Kalou na ka kecega sa bulia ko koya, ka raica, sa ka vinaka sara.” (Vkte. 1:31) Io, “na ka kecega” e bulia o Jiova e “ka vinaka sara.” E solia sara ga na Kalou vei rau na tagane kei na yalewa na ka ena yaga vei rau me tekivu vinaka kina nodrau bula!\nYALEWA E TOKONI IRA NA KALOU\n8. (a) Vakamacalataka na nodra itovo na tamata. (b) Ena veitabagauna sa oti, e tokoni cei o Jiova?\n8 Ni oti na talaidredre ena were o Iteni, sa qai torosobu ga na nodra itovo na tagane kei na yalewa. Ia e ca duadua na senitiuri sa oti. E parofisaitaka na iVolatabu ni na vakilai ena “iotioti ni veisiga” na ivalavala ca. Na takalevu ni ivalavala ca e vakaraitaka nida sa donuya tu qo na ‘gauna dredre.’ (2 Tim. 3:1-5) Ia ena veitabagauna sa oti, na ‘Turaga cecere o Jiova’ e tokoni ira na tagane kei na yalewa era nuitaki koya, era talairawarawa ina nona lawa, ra qai vakamalumalumu ina nona Veiliutaki.—Wilika Same 71:5.\n9. E le vica era bula ena waluvu, na vuna?\n9 Ena siga i Noa, a vakarusa o Jiova na vuravura e takalevu kina na ivalavala kaukaua ena nona vakayagataka na Waluvu, ia e vica ga era bula. Ke ra bula ena gauna qori na taci Noa, era na mate tale ga ena waluvu. (Vkte. 5:30) Ia e tautauvata vinaka na iwiliwili ni tagane kei na yalewa era bula ena Waluvu. Eratou bula ena waluvu o Noa kei watina, tolu na luvena tagane kei na dui watidratou. Eratou vakabulai ni ratou rerevaka na Kalou, ratou cakava tale ga na lomana. O keda na vica vata na bilioni na lewe i vuravura nikua, eda vu mai vei ratou na lewe walu e tokona o Jiova.—Vkte. 7:7; 1 Pita. 3:20.\n10. Na cava e tokoni ira kina o Jiova na watidra na peteriaki era daurerevaka na Kalou?\n10 Ni oti e vica na yabaki, o Jiova e tokoni ira tale ga na watidra na peteriaki era daurerevaka na Kalou. Ia ke ra sega ni lomavakacegu ena kedra ituvaki, ena sega ni tokoni ira na Kalou. (Juta 16) Vakasamataka mada, a rawa sara ga ni vakaraitaka na marama dauveidokai o Sera vei Eparama nona sega ni taleitaka nodrau biuta na nodrau vale vinaka e Uri me rau lai tiko vulagi ena so tale na vanua. Ia e ‘talairawarawa vei Eparama o Sera, ni kacivi koya turaga.’ (1 Pita 3:6) Dua tale o Repeka, e isolisoli i Jiova vei Aisake, a yaco me radinivale vinaka. Sa rauta me ‘lomani koya vakalevu o Aisake, ni vakacegui koya tale ga o Repeka ena mate i tinana.’ (Vkte. 24:67) Eda marau tale ga nira maliwai keda nikua na yalewa daurerevaka na Kalou era vakataki Sera kei Repeka!\n11. Erau yaloqaqa vakacava o Sifira kei Pua?\n11 E tubu tiko ga na kedra iwiliwili na Isireli nira tu vakabobula e Ijipita. A mani vakarota o Fero mera vakamatei kece na gonetagane Iperiu era se qai sucu. Ia vakasamataka mada na ka rau cakava na yalewa Iperiu o Sifira kei Pua, de dua rau dau liutaka na veivakasucumi. Ni rau rerevaki Jiova, erau yaloqaqa ena nodrau bese ni vakaitavi ena nodra vakamatei na gonedramidrami. E vakalougatataki rau kina o Jiova, yaco tale ga na gauna me rau dui vakavuvale.—Lako 1:15-21.\n12. Na cava eda vulica vei Tepora kei Jaeli?\n12 Ena nodra gauna na dauveilewai e Isireli, o Jiova e tokoni Tepora na parofita yalewa. O Tepora a vakayaloqaqataki Peraki na Dauveilewai, a veivuke tale ga ena kena muduki na nodra vakasaurarataki na Isireli. Ia e parofisaitaka o Tepora ni na sega ni soli vei Peraki na qaqa nira sa vakamalumalumutaki na kai Kenani. O Jiova ena solia na iliuliu ni mataivalu ni Kenani o Sisira “ki na liga ni dua na yalewa.” A yaco qori ena nona vakamatei Sisira o Jaeli, e dua na marama e sega ni Isireli.—Dvei. 4:4-9, 17-22.\n13. Na cava e tukuna na iVolatabu me baleti Apikali?\n13 E dua tale ga na marama ivakaraitaki vinaka o Apikali, a bula ena ika11 ni senitiuri B.S.K. E marama yalomatua, ia na watina o Nepali e turaga voravora, yalovakatani qai yalowai. (1 Sam. 25:2, 3, 25) A taqomaka voli o Tevita kei ira na nona tamata na ka e taukena o Nepali. Ia ni kerea o Tevita nona veivuke, e ‘cudruvi ira,’ qai sega ni solia e dua na ka. Na levu ni katakata i Tevita, a via vakamatei Nepali sara ga kei na nona tamata. Ni rogoca qori o Apikali, e gole sara vei Tevita kei ira na nona tamata qai kauta na kakana kei na ka mera gunuva. Na ka e cakava e sega ni yaco kina na vakadavedra. (1 Sam. 25:8-18) Sa qai tukuna o Tevita vua: “Me vakavinavinakataki ko Jiova na nodra Kalou na Isireli, o koya ka talai iko mai edaidai mo tavaki au”! (1 Sam. 25:32) Ni sa takali o Nepali, sa qai vakawatitaki Apikali o Tevita.—1 Sam. 25:37-42.\n14. Na cakacaka cava eratou cakava na luvena yalewa o Salumi? Era cakava tale tiko ga vakacava qori nikua na yalewa lotu vaKarisito?\n14 Era mate e levu na tagane, yalewa kei na gone ena gauna era vakarusai Jerusalemi kina kei na kena valenisoro na mataivalu ni Papiloni ena 607 B.S.K. Ena veidusimaki i Niemaia, e tara tale na bai ni koro ena 455 B.S.K. Eratou veivuke ena tara ni bai o ratou na luvena yalewa o Salumi, e lewa tiko na veimama ni yasana o Jerusalemi. (Niem. 3:12) Eratou tu vakarau me ratou cakava na cakacaka lolovira. Nikua, eda kalougata ni levu na yalewa lotu vaKarisito era vakaraitaka ena levu na sala nodra tokona ena marau na tara ni vale e vakayagataki ena cakacaka vakalou!\nYALEWA YALODINA ENA IMATAI NI SENITIURI\n15. Na itavi dokai cava a lesia na Kalou vei Meri?\n15 Ena imatai ni senitiuri S.K. se ni bera oya, o Jiova e vakalougatataki ira e levu na yalewa, e lesia tale ga vei ira na itavi dokai. Dua vei ira qori o Meri, na goneyalewa se bera ni tara tagane. Ni rau se veimusumusuki tu kei Josefa, a kunekune vakacakamana o Meri ena kaukaua ni yalo tabu. Na cava e digitaki koya kina na Kalou me tinai Jisu? Baleta ni tu vua na itovo vakayalo e vinakati me tuberi luvena uasivi ni se gone me yacova ni sa uabula. Sa bau ka dokai dina vua e dua na yalewa me tinana na tamata rogo duadua a bau bula e vuravura!—Maciu 1:18-25.\n16. Tukuna e dua na ivakaraitaki ni nona dau kauaitaki ira na yalewa o Jisu.\n16 E dau kauaitaki ira na yalewa o Jisu. Kena ivakaraitaki, e tauva e dua na marama na turidrabalavu me 12 na yabaki. E torovi Jisu ena kedra maliwa na ilala levu qai tara na nona isulu. A sega ni cudruvi koya o Jisu, e tukuna ga vakayalovinaka vua: “Luvequ, e sa vakabulai iko na nomu vakabauta. Lako ena vakacegu, mo bula mai na kemu mate ca.”—Mari. 5:25-34.\n17. Na ka vakasakiti cava a yaco ena Penitiko 33 S.K.?\n17 O ira tale ga na yalewa era tisaipeli, era dau vukei Jisu kei ratou na nona yapositolo. (Luke 8:1-3) Ena Penitiko 33 S.K., rauta ni 120 na tagane kei na yalewa e sobuti ira na yalo tabu ena sala vakasakiti. (Wilika Cakacaka 2:1-4.) Sa parofisaitaka makawa tu qori o Jiova na veisobuti ni yalo tabu: “Ka’u na sovaraka na Yaloqu kivei ira na tamata kecega, ka ra na parofisai kina ko ira na nomudou gonetagane kei ira na nomudou goneyalewa, . . . vei ira talega na tamata kei na vada ka’u na sovaraka na Yaloqu e na gauna ko ya.” (Joeli 2:28, 29) E laurai ena ka e yaco qori ena Penitiko, ni sa sega ni qai vakalougatataka o Jiova na matanitu vukitani o Isireli, ia sa tokona “na Isireli ni Kalou,” era lewena na tagane kei na yalewa. (Kala. 3:28; 6:15, 16) Eratou vakaitavi tale ga ena cakacaka vakaitalatala ena imatai ni senitiuri o ratou na va na luvena yalewa o Filipi na dauvunau.—Caka. 21:8, 9.\n‘MATAIVALU LEVU NA YALEWA’\n18, 19. (a) Me baleta na sokalou dina, na itavi dokai cava e lesia ruarua o Jiova vei ira na tagane kei na yalewa? (b) Na cava e tukuna na daunisame me baleti ira na yalewa era kacivaka na itukutuku vinaka?\n18 Ena veiyabaki ni 1800, e le vica ga na tagane kei na yalewa era taleitaka na sokalou dina. Era liu sara ga na tacida qori mera vakayacora na parofisai i Jisu: “Ena vunautaki mada na itukutuku vinaka ni Matanitu ni Kalou ena veiyasa i vuravura me ivakadinadina ina veimatanitu kece, sa na qai yaco na icavacava.”—Maciu 24:14.\n19 Sa tubu sara na ilawalawa lailai ni Gonevuli ni iVolatabu me rauta ni walu na milioni na dauveiqaravi i Jiova nikua. Sa sivi e tinikadua na milioni era taleitaka na iVolatabu kei na noda cakacaka, ena nodra tikova na iVakananumi ni mate i Jisu. Ena levu na vanua, e levu ga vei ira na tiko ena soqo qori era yalewa. E vuravura taucoko, sivia na dua na milioni na tacida era dauvunau vakatabakidua ni Matanitu ni Kalou, ia e levu ga vei ira qori na yalewa. Io, o Jiova e lesia vei ira na yalewa yalodina na itavi dokai mera vakaitavi ena kena vakayacori na parofisai e vola na daunisame: ‘Sa vakarota o Jiova, era mataivalu levu na yalewa era kacivaka voli na itukutuku vinaka.’—Same 68:11.\nEra ‘mataivalu levu’ na yalewa era kacivaka voli na itukutuku vinaka (Raica na parakaravu e 18, 19)\nVEIVAKALOUGATATAKI E NODRA NA YALEWA\n20. Na ulutaga cava eda rawa ni vulica?\n20 E sega ni rawa nida veivosakitaka kece na kedra italanoa na yalewa yalodina era volatukutukutaki ena iVolatabu. Eda rawa ni wilika ena iVolatabu na nodra ivakaraitaki kei na ulutaga e tabaki ena noda ivola. Kena ivakaraitaki, eda rawa ni vulica qai vakasamataka vakatitobu na yalodina i Ruci. (Ruci 1:16, 17) Ena vaqaqacotaka tale ga noda vakabauta nida wilika na ivola vakaivolatabu e vakatokayacataki vei Ranadi Esiteri kei na so tale na ulutaga e baleti koya. E rawa ni yaga na vuli va qori ke tuvanaki me vulici ena Sokalou Vakavuvale. Ke da tiko duadua, eda rawa ni vulica na ulutaga va qori ena noda vuli vakataki keda.\n21. Era yalodina tiko ga vakacava vei Jiova na yalewa vaKarisito ena gauna dredre?\n21 O Jiova e vakalougatataka dina nodra cakacaka na yalewa vaKarisito, e tokoni ira tale ga nira sotava na ituvaki dredre. Kena ivakaraitaki, ena nona veivuke na Kalou, a rawa vei ira na yalewa vaKarisito mera yalodina tiko ga donuya nodra veiliutaki na Nazi kei na Kominisi. E levu vei ira na tacida yalewa qori era vakararawataki, eso era vakayalia sara na nodra bula nira talairawarawa vua na Kalou. (Caka. 5:29) Nikua, era tutaka na tacida yalewa kei ira na tacidra vakayalo na dodonu ni veiliutaki i Jiova me vaka ga ena gauna makawa. Me vakataki ira na Isireli, e vaka ga e taura tiko na ligadra imatau o Jiova qai tukuna vei ira: “Kakua ni ko rere; ka’u na vukei iko.”—Aisea 41:10-13.\n22. Na itavi dokai cava eda vakanamata kina?\n22 Sa voleka qo mera vakatetea na parataisi e vuravura na tagane kei na yalewa yalodina, ra qai vukei ira na vica vata na milioni era vakaturi mera kila na inaki i Jiova. Ena gauna mada ga qo, ke da mani tagane se yalewa, meda vakamareqeta na noda itavi dokai meda qaravi koya ena “lomavata.”—Sefa. 3:9.\niMeli iMeli Nodra iTavi na Yalewa ena iNaki i Jiova\nO Ciqoma Tiko na ‘Kakana ena Kena Gauna Donu’?\nE Bula na Vosa ni Kalou—Mo Vakayagataka!\nSala e Toro Volekati Keda Kina o Jiova\nRogoca e Veigauna na Vosa i Jiova\n‘Lesu mo Vakaukauataki Ira na Tacimu’\nVANUA E MAROROI KINA NA KEDA ITUKUTUKU MAKAWA Na “Eureka Drama” e Vukei Ira e Levu Mera Kila na Ka Dina ena iVolatabu\nText Sala me download kina na ka e tabaki NA VALE NI VAKATAWA (ITABATABA E VULICI) Okosita 2014\niMeli iMeli NA VALE NI VAKATAWA (ITABATABA E VULICI) Okosita 2014\nNA VALE NI VAKATAWA (ITABATABA E VULICI) Okosita 2014


Ni o Vakabula e Dua na Goneyalewa, O sa Vakabula e Dua na iTabatamata\nMai vei Mary N. Cook\nNomuni bula ivalavala dodonu ena vakalougatataki ira na tubumuni, nomuni matavuvale ena gauna oqo, kei ira na lewe ni nomuni matavuvale era se bera ni tadu mai.\nSa ka dokai vei au meu vosa vei ira na goneyalewa yalodina ni Lotu. Keimami raici kemuni ena nomuni toso tiko ena nodra sala o ira era dau doka na nodra veiyalayalati, ka keimami kila ni nomuni bula ivalavala dodonu ena vakalougatataki ira na tubumuni, nomuni matavuvale ena gauna oqo, kei ira na lewe ni nomuni matavuvale era se bera ni tadu mai, me vaka a tukuna o Peresitedi Gordon B. Hinckley, “Ni o vakabula e dua na goneyalewa, o sa vakabula e dua na itabatamata.”1\nNa nomu sala ni veiyalayalati a tekivu ena gauna o papitaiso kina ka ciqoma na isolisoli ni Yalo Tabu. Dau tomani tiko e veimacawa ena soqoni ni sakaramede, e dua na vanua savasava o dau vakavouya kina na nomu veiyalayalati ni papitaiso. Oqo na gauna mo vakarautaki iko kina mo cakava na veiyalayalati ni valetabu. Na “veicakacaka vakalotu tabu era tu ena loma ni valetabu ena rawa kina vei [keda] me da lesu tale ki na iserau ni Kalou ka me duavata tawamudu na [noda] matavuvale.”2\nTudei tu ena no[mu] veivanua tabu ena vukudra na nomu itubutubu. “Na tamata yadudua era tadu mai ki na vuravura oqo era sa kawa ni veiitubutubu mai na veiitabatamata. Sa tu vei keda na gagadre dina me da sema vata kei ira na noda qase e liu.”3 Ni o vakaitavi ena vola kawa kei na cakacaka ni valetabu, o sa talia tiko na nomu bula kei na nodra bula na tubuda ena nomu vakarautaka na veicakacaka vakalotu ni veivakabulai me baleti ira.\nTudei tu ena veivanua tabu ena vukumu kei na nomu matavuvale. Na nomu ivakaraitaki dodonu ena yaco me ivurevure ni reki levu, veitalia na ituvaki ni nomu matavuvale. Na nomu digidigi dodonu ena rawa kina vei iko mo cakava ka maroroya tiko na veiyalayalati tabu ka na vauca vata tu na nomu matavuvale me tawamudu.\nTudei tu ena veivanua tabu ena vuku ni nomu matavuvale mai muri. Raica mo vauci vua na watimu mai na matabete tabu ena loma ni valetabu ni o tekivutaka e dua na taba ni matavuvale tawamudu. Ena vakalougatataki ena dina na nomu matavuvale. Era na vakalougatataki ena dina na luvemu ni o talia na nomu ivakaraitaki ni ivalavala dodonu kei na ivakadinadina sega ni yavalati rawa ki na nodra bula ka vakaraitaka vei ira na sala ena gaunisala ni veiyalayalati.\nAu raica na kena vakaraitaki na ivakavuvuli tawamudu oqo ena nodra veisisivi Cakacakaniliga ni Vuravura na iTabagone. A cakava o Megan Warner Taylor e dua na cakacaka vakaitaba, ka raica ena rai ni gauna oqo na nona italanoa vakaibalebale na Turaga me baleta na tini na goneyalewa.4 Au a sota kei Megan, ka qai vakamacalataka na kena vakatakarakarataki na ikatini ni goneyalewa, ka vakamacalataka o koya ni goneyalewa ivalavala dodonu ka vakabauta, ka sa tu vakarau me cakava ka maroroya na veicakacaka vakalotu tabu ni valetabu. Me vakataki ira kece na goneyalewa vuku, na nona vakavakarau yadua a yaco mai ena nona vakatawana tiko na nona cina ena waiwai, dua na turu ena dua na gauna, ena nona buladodonu tiko e veigauna. Au raica na totoka ni itobe ni uluna. E vakamacalataka o Megan ni matataki ena itobe na kena tali na nona bula ivalavala dodonu na goneyalewa oqo ki na veitabatamata e sega ni wiliki rawa. E dua na itobe e matataka na kena tali na nona loloma kei na vakarokoroko ena vukudra na tubuna, kena ikarua na tali ni nona veivakauqeti dodonu vei ira na nona matavuvale ena gauna oqo, kei na ikatolu ni itobe na kena tali na nona bula sa vakarautaki tu mai ki na nodra na itabatamata ena qai muri mai.\nAu sota tale kei na dua na goneyalewa ka sa talia e dua na bula ni ivalavala dodonu ki na vuqa na veitabatamata na nona vakavakarau vakayalo taumada.\nEna dua na sigalevu ni Sepiteba, keirau a tiko ena valetabu kei na watiqu ka waraka na madigi me keirau vakaitavi ena veicakacaka vakalotu ni valetabu. A curu mai ki na rumu o Chris, e dua na neirau itokani. Dua na ka cecere ni da raica na cauravou oqo, ka se qai lesu wale mai ena kaulotu ki Rusia.\nNi vakarau me tekivu na soqoni, a mai dabe e tikiqu e dua na goneyalewa totoka. E serau, matadredredre, ka sinai ena rarama. Au vinakata meu kilai koya, au mani tukuni au yani vakamalua vua. A vakasolokakanataka mai na yacana, o Kate, au kila na iotioti ni yacana, ni dua na matavuvale a dau vakaitikotiko mai Michigan, na vanua a dau vakaitikotiko kina e liu na noqu matavuvale. O Kate na luvedrau goneyalewa, ka se qai lesu ga mai ena nona kaulotu mai Jamani ena lima na macawa sa oti.\nNi yaco tiko na soqoni e votu tiko ga mai noqu vakasama: “Vakaveikilaitaki Kate vei Chris.” Au vakatikitikitaka na veivakauqeti oqo, ka nanuma vaqo, “Na gauna cava, evei, me caka vakacava?” Ni keirau vakarau biubiu, a mai vakamoce vei keirau o Chris au mani vakayagataka na madigi oya. Au dreti Kate ka vakasolokakanataka vua, “O kemudrau e rua na gone ivalavala dodonu ka dodonu mo drau veikilai.” Au biuta mai na valetabu ena vakacegu niu sa cakava e dua na ka me baleta na veivakauqeti oya.\nEna ilakolako i vale keirau veitalanoataka kei watiqu na veika keirau nanuma rawa me baleta na dredre a yaco mai ki na matavuvale nei Kate. Au sa mai kilai Kate vinaka cake, ka sa vukei au meu kila se vu mai vei na mata mamarau au raica vua ena valetabu ena siga ko ya.\nSa dau tovolea o Kate me toka dei ena nona sala ni veiyalayalati ena nona vakasaqara na veivanua savasava. A tubu cake ena dua na matavuvale ka dau vakasavasavataki mai na lotu vakamatavuvale, na dau masumasu vata, kei na vulica na ivolanikalou. Ni se gone, a vulica me baleta na matavuvale, kei na sere “I Love to See the Temple” e dau taleitaki ena gauna ni lotu vakamatavuvale.5 Ni se goneyalewa lailai, a saravi rau na nona itubutubu ena kena vakatikori na ivakaraitaki ni vakasaqara na veivanua tabu ena nodrau dau lako ki na valetabu ena dua na bogi ena mua ni macawa ka sega ni laki sara iyaloyalo se ki vakayakavi.\nE lomana vakalevu sara na tamana, ka a vakayagataka na nona dodonu ni matabete me vukei koya ena nona cakava na imatai ni nona veiyalayalati ni papitaiso. A qai vakotori e uluna na liga ka ciqoma na Yalo Tabu. E kaya o Kate, “Au a nanamaki meu ciqoma na Yalo Tabu, kau kila ni na vukei au meu tiko ga ena sala ni bula tawamudu.”\nA tomani na bula nei Kate ena dua na sala vakalougatataki ka mamarau. Ni yabaki 14, sa tekivu ena vuli torocake ka dau taleitaka na semineri, e dua tale na vanua tabu me vulica kina na kosipeli. Ena dua na siga sa tekivu me tukuna na nona qasenivuli na veivakatovolei ka vakadeitaka ni da na sota kaya kece. Qai kaya e lomana o koya, “au sega ni vinakata na veivakatovolei; au sega ni via rogoca na ka oqo.”\nNi oti ga e vica na macawa a yadra cake mai na tamana ena mataka ni Sigatabu ni Siganimate ena tauvimate bibi. E kaya vaqo o Kate: “Na tamaqu e dua na tamata bulabula; e dau cici o koya ena maraconi. A taqayataka vakalevu na tinaqu na bibi ni kena mate ka kauti koya ki valenibula. Ena loma ga ni 36 na auwa a sotava e dua na isamu kaukauwa ka sogota sara ga e vuqa na tiki ni yagona. E rawa ni sauriva na matana, ia sa sega ni yavala rawa na vo taucoko ni yagona. Au nanuma na noqu a raici koya ka vakasamataka, ‘Oilei, sa yaco mai. E dina na noqu qasenivuli ni semineri. Au sa sotava tiko e dua na veivakatovolei.’” Ena vica ga na siga sa takali yani na tamai Kate.\nNi tomana, e kaya o Kate: “Sa dua na ka dredre. O na sega ni vinakata me yali vei iko na nomu qaqa ena nomu bula. Au kila ni rawa niu cakava me noqu papa ni rika cake se vakatara me vakataotaka na noqu toso. Au sega ni via vakatara me vakarusa na noqu bula, baleta niu se qai yabaki 14 ga. Au tovolea meu voleka vua na Turaga ena kena levu au rawata. Au dau wilika vakalevu na noqu ivolanikalou. E vakadeitaka vei au na Alama 40 ni ka dina na tucaketale ia ena vuku ni Veisorovaki i Karisito, au na rawa ni tiko tale vata kei tamaqu. Au dau masu vakalevu. Au dau volavola ena noqu ivolaniveisiga ena kena levu au rawata. Au vakabulabulataka tiko ga na noqu ivakadinadina ena noqu dau vola. Au dau lako i lotu ka vakakina ki na soqo ni Goneyalewa e veimacawa. Au vakavolivoliti au ena itokani vinaka. Au dau volekati ira tikoga na wekaqu dau veikauwaitaki vakauasivi vei tinaqu, o koya na iyaqa ni neitou matavuvale. Au dau kerea na veimasulaki ni matabete mai vei tukaqu kei ira tale eso na matabete.”\nNa veidigidigi tudei oqo, me vaka na nodratou na goneyalewa vuku, sa vakuri tiko kina na waiwai ni cina nei Kate. A vakauqeti ena nona gagadre me na laki tiko tale kei tamana. E kila o Kate ni sa kila tiko o tamana na nona digidigi, ka sega ni vinakata me vakacudrui koya. E vinakata me tawamudu na kena isema vua, ka kila ni nona tiko ga ena nona sala ni veiyalayalati ena talia vakavakauwa sara kina na nona bula ki na nei tamana.\nA sega ni oti na veivakatovolei, ia. Ni sa yabaki 21 o Kate ka sa vakacuruma na nona pepa ni laki kaulotu, a kunei vei tinana na kenisa. Me sa na vakatauca o Kate e dua na vakatulewa bibi sara ena nona bula. Me sa tiko ga mai vale me tokona na tinana se lako ki kaulotu? A soli vei tinana e dua na veivakalougatataki ni matabete ka yalataki kina ni na bula mai na tauvimate oya. Ena veivakadeitaki ni veivakalougatataki oqori, a lako yani o Kate ena vakabauta ka tomana na nona ituvatuva me laki kaulotu.\nE kaya vaqo o Kate: “Oqori na ikalawa ki na butobuto, ia niu kaulotu voli, a qai yaco mai na rarama kau ciqoma na itukutuku ni sa yaco na veivakalougatataki a cavuti vei tinaqu. Au sa marau dina niu a sega ni vakadaroya na veiqaravi vua na Turaga. Ni yaco mai na ka dredre, au vakabauta ni dau rawarawa me da tu vakadua ka sega ni taleitaka me da toso ki liu, ia kevaka o vakaliuca na Turaga, e rawa ni kauti keda ki na veivakalougatataki totoka na veika dredre. Ena rawa ni o raica na ligana ka vakadinadinataka na cakacaka mana.” A sotava o Kate na dina ni nona vosa o Peresitedi Thomas S. Monson: “Na noda madigi cecere duadua ena kune ena gauna ni dredre levu duadua.”6\nE tu vei Kate na mataqali vakabauta vakaoqo baleta ni kila na ituvatuva ni veivakabulai. E kila o koya ni da a bula tu e liu, ni vuravura e gauna ni vakatovolei, ka ni da na bula tale. E vakabauta o koya ni na vakalougatataki na tinana, ia ena veika a sotava vei tamana, e kila o koya ni kevaka ena mani takali yani na tinana, ena sega ni dua na ka. E kaya kina o koya: “Au sega walega ni lakosivita rawa na mate nei tamaqu, sa yaco me tiki ni kequ ivakatakilakila ni vinaka, ia kevaka me kau tani na tinaqu, ke na tautauvata ga na ka e yaco. Ena talia e dua na ivakadinadina cecere cake ena noqu bula.”7\nA vakasaqara tiko o Kate e dua na vanua tabu ena bogi au sotavi koya kina ena valetabu. E vinakata me talia vakamatua cake na isema tawamudu e dau yaco mai ena veiqaravi ena valetabu, a vakamuria na ivakarau erau sa virikotora toka na nona itubutubu ena dau lako ki valetabu e veigauna.\nE sega soti ni levu na ka a yaco ena bogi au vakaveikilaitaki Kate kina vei Chris, ia ena nona vaqara e dua tale na vanua tabu ena Sigatabu ka tarava, a raici Chris o Kate ena kedra maliwa e drau na cauravou kei na goneyalewa itabaqase ena dua na lotu ni inisitute. Erau qai veikilai vakavinaka cake e keri. Ena vica na macawa ka tarava a sureti koya o Chris me rau laki sara koniferedi raraba vata. Erau tomana na nodrau vaqara na veivanua ena sureta na Yalotabu ena nodrau veigadivi ka qai yaco me rau laki vauci ena valetabu, na vanua tabu erau a vakaveikilaitaki mai kina. Erau sa qarava ruarua tiko ena gauna oqo na itavi tabu vakaitubutubu, ena nodrau talia vata na nodrau ivakadinadina ni ituvatuva ni veivakabulai ki na nodratou bula na gonetagane lalai e tolu, ena nodrau vakaraitaka tiko vei iratou na sala ni veiyalayalati.\n“Ni o vakabula e dua na goneyalewa, o sa vakabula tiko e dua na itabatamata.” na nona vakatulewa o Kate ni se yabaki 14 me toka ga ena sala, ka dau vakuria tikoga kina na waiwai ena nona cina, ka dau tudei ena veivanua tabu sa dau ka na vakabula na veitabatamata. Ena nona vakasaqarai ira na tubuna kei na veiqaravi ena valetabu sa talia vata na yalona kei na yalodra. Ni da vakaitavi ena vola kawa kei na cakacaka ni valetabu ena vakakina na kena talia vata na yalomuni ka solia vei ira na tubumuni na madigi ni bula tawamudu.\nNa bulataki ni kosipeli ena nomuni veivale ena vakuria talega na waiwai ki na nomuni cina ka talia na igu vakayalo ki na nomuni vale ena gauna oqo ka vakalougatataka na nomuni matavuvale ena veisiga ni mataka ena veisala e sega ni wili rawa. Ka me kena ikuri, e tukuna o Elder Robert D. Hales, “Kevaka a sega ni vinaka na ivakaraitaki eda ciqoma mai vei ira na noda itubutubu, sa noda itavi me da tamusuka na ivalavala … ka vakavuvulitaka na ivalavala dodonu ki na itabatamata era muri mai.”8\nVakatulewa ena gauna oqo mo cakava na veika kece e rawa mo vakatawana na nomu cina, me tali kina ki na nodra bula e vuqa na itabatamata era sa lako yani, ira era tiko oqo, kei na kena se bera mai na nomu ivakadinadina qaqa kei na ivakaraitaki. Au vakadinadinataka ni nomu bula ivalavala dodonu ena sega walega ni vakabula na itabatamata, ia ena vakabula talega na nomu bula tawamudu, ni sai koya duadua ga oqo na sala me da lesu kina vei Tamada mai Lomalagi ka kunea na reki dina ena gauna oqo kei na gauna tawamudu kecega. Ena yaca i Jisu Karisito, emeni.\nGordon B. Hinckley, “Standing Strong and Immovable,” Worldwide Leadership Training Meeting, 10 ni Janu, 2004, 20; raica talega Gordon B. Hinckley, “Our Responsibility to Our Young Women, Ensign, Sepi. 1988, 10.\n“Na Vuvale: iVakaro ki Vuravura Raraba,” Liaona, Nove. 2010, 129.\nRussell M. Nelson, “iTabatamata era Semati ena Loloma,” Liaona, Me 2010, 92.\nRaica na Maciu 25:1–13.\nRaica na “I Love to See the Temple,” Children’s Songbook, 95.\nVeivakatarogi yadua kei koya e vola, 2013.\nRobert D. Hales, “How Will Our Children Remember Us?” Ensign, Nove. 1993, 10.


MEKE VAKA VITI: MEKE NI TAGANE\nE na gauna makawa e dau vakayagataki na meke me maroroi kina e so nai tukutuku se i talanoa ka dau qai vakamacakataki ena gauna e lagati kina na meke se sere. E ra dau vuli meke na daunivucu ka talanoataki kina na veika e sa yaco oti. I a ena so na gauna era dau vuli meke na vakaluveniwai ka meketaki na veika e se bera ni yaco.\nE dau qai kaburaki nai tukutuku ni dau qai rogoci na qaqa ni meke na i tukutuku ni valu, veitokaitua, na lomalagi, na soko, ira na tamata rogo, vu, na bose, na noda vuravura se ko ira mai bulu. E dau qai qoroi na meke ena kena tuvai vakamaqosa na vosa ni qaqana ni ra dau veidonui vinaka kei na mata ni meke.\nOqo e vakatokai me meke rakorako duadua vei ira kece na meke vaka-Viti. Ni dua na soqo levu vakaturaga me vaka na vakasenuqanuqa, e dau qai meketaki kina na meke mada. E dau dua na gauna balavu na kena vulici ka caka na vuli meke ena loma ni rara. E ra dau vakaitaci kece na lewe ni koro se tikina ni dau vulici e dua na meke mada se meke i wau. Kevaka e meke tiko e dua na Turaga se luvena na Turaga, e dau masi kuvui tiko na nona i ukuuku ka dua tani na kenai rairai mai vei ira na kena vo.\nE dau vakamurimuri na ua mai cakau ni dau veitubuyaki na se ni ua. E dau caka vakavosalevu na meke oqo ka so na gauna e ra dau meke talega kina na yalewa dina ga ni meke ni tagane.\nOqo na meke ka dau vakayagataki ena yaqona vakaturaga. E dau caka toka ga kina na vucu ka dau lagati tiko kina na ka e yaco tiko; na talo ni wai ni yaqona, na lewai ni wai ni yaqona, na qarai ni yaqona kei na veika kece e vakayacori ni lose na yaqona vakaturaga.\nOqo na meke ka wiliki kina na meke ni vakamoce gone. E wiliki tale ga e ken a meke nodra na gone lalai me vaka na Cavucavu Totodro, Sua na Boto, Karokari Bilo, O Bawa kei na so tale.\nEna qai kuri tale yani...Fijituwawa Research Team\nPosted by Fijituwawa News at 9:10 PM\nPita Tuisawau said...\nCola vina Tau! Au sega ni kila se o ni se nanumi au tiko se sega. Tou a kelikeli vata tu mai na veinuku mai Nasigatoka Nadroga kei dua na taciqu o Jim Vosailagi. Vinaka valevu sara na veika o ni sa mai waisea tiko me baleta na meke. Au sa mai tiko qoka e na veiqaravi e na tabana ni vuli veivakarautaki e USP e Port Vila Vanuatu. E se qai oti na neitou open day ka levu kina na neitou meke va viti (meke i wau na tagane ka meke liga na marama)ka vica talega na meke vaidia kei na Rotuma.\nAnyway, sa ra tukuna tiko qo na gonevuli me dua na kena varirisalusalu kau google taka sara na kena i balebale dina kau ni kila tu ga vakacaca ka ra sega tale tu ga ni kila na kena ibalebale dina. E veivuke sara vei au na nomudrau page qoka ni vakamacalataka sara taka tu ga na i balebale ni soqo oqo. Vinaka valevu sara tau na veivuke.\nE tolu ga na ka au via wasea talega yani Tau me veivuke ga e na page vinaka ni meke qoka. Matai,ni dau daramaki talega e na yava na cibi (keitou a dau dara mai RKS e na mekei wau ka keitou dara tale ike e na Open day). Kenai karua Tau, niu sega ni raica na bati ni vuaka e nai ukuuku, so you might want to add that as well since some old photos have warriors in pigs tasks ka keitou mai vagataka talega vakakina e na neitou meke e Vanuatu e na USP Open day. Kena i katolu ga Tau niu sega ni raica e dua na category ni meke e na page qoka koya e ra dau cakava na neitou mai Balenabelo. O ya na meke i wau ni tagane ia e rua na kena yalewa e rau dau meke kei ira. Na make totoka qoka Tau kau se raica sara e na dua na Adi Nadroga ka a caka kina vua na Kalevu. Ni dau tini na meke qoka e dau qai cici mai e dua na turaga mai muri sara ka kaila mai ka lade tubu ka tau e ketena e matadra saraga na Kalevu. O drau a se bau raica mada se kila e dua na kenai tukutuku? Au dau nanuma tu ga ni ruasa (baleta ni rua na kena yalewa). But it is apparently not. Anyway, Tau, qai wasea mada mai e so na ka o kila me baleta na meke ya.


Sevutaka na iVakadinadina i Jiova ena Yatu Filipaini na New World Translation ena Tolu na Vosa\nWILIKA ENA VOSA Afrikaans Albanian American Sign Language Armenian Azerbaijani Brazilian Sign Language Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French Georgian German Greek Hebrew Hiligaynon Hungarian Iban Iloko Indonesian Italian Japanese Kinyarwanda Kirghiz Korean Lingala Lithuanian Malagasy Malay Myanmar Norwegian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Swahili Swedish Tagalog Thai Turkish Ukrainian Yoruba vakaViti\n3 EPERELI, 2019\nEna Janueri 2019, e sevutaka kina e vica na iVolatabu ena soqo lavotaki o Brother Mark Sanderson, e lewe ni iLawalawa Dauvakatulewa. E okati kina na iVolatabu vakaCebuano, vakaTagalog, kei na vakaWaray-Waray. Ena ika12 ni Janueri e sevutaki mai Hoops Dome ena siti o Lapu-Lapu na iVolatabu vakaCebuano. Ena siga ga e tarava, e sevutaki na iVolatabu vakaWaray-Waray ena Leyte Academic Center e Palo mai Leyte. Ena ika20 ni Janueri, e sevutaki na iVolatabu vakaTagalog ena Metro Manila Assembly Hall ena siti o Quezon.\nMarautaka e dua na vuvale na New World Translation ena vosa vakaCebuano.\nEra marautaka tale ga e vicavata na drau na Vale ni Soqoni na kena saravi se rogoci na porokaramu qori, e veisoliyaki tale ga e sivia na 163,000 na iVolatabu na New World Translation.\nE kaya o Brother Dean Jacek mai na valenivolavola ni tabana ena Yatu Filipaini: “Na iVolatabu e sevutaki ena vosa vakaCebuano kei na Tagalog e ilavelave vakavoutaki ni New World Translation. E rauta ni tolu na yabaki na kena vakadewataki tiko. E tiko ga na iVolatabu vaKirisi vaKarisito ena vosa vakaWaray-Waray, ia qo e imatai ni gauna mera taukena kina na iVolatabu taucoko na New World Translation. E sivia e lima na yabaki na kena vakadewataki.”\nE sivia e 60 na pasede na iwiliwili ni lewenivanua ena yatu Filipaini era vosa vakaCebuano, vakaTagalog, se vakaWaray-Waray. Era wili kina na rauta ni 160,000 na tacida kei ira tale ga na sivia na 197,000 na vuli iVolatabu. Era marautaka tale ga na tini vakacaca na udolu era vosa vakaFilipaini ena veiyasa i vuravura na iVolatabu qo na New World Translation ena vosa qori.\nO Sister Donica Jansuy, e veivuke tiko ena ivavakoso vakaTagalog mai Merika, e kaya ena gauna sa download kina nona iVolatabu vou: “E rawarawa qai matata na vosa era vakayagataki ena vakadewa ni iVolatabu vou qo, e kilai rawarawa tale ga. Na kena vakayagataki na vosa rawarawa va qori e vukei keda meda kila na ka e tukuna tiko mai o Jiova, vaka ga e vosa tiko vei keda, e rawarawa tale ga ni uqeta na lomada na kena itukutuku.”\nMe yacova mai nikua era sa vakadewataka taucoko se vakatikina na iVakadinadina i Jiova na New World Translation ena 179 na vosa. Eda vakavinavinakataki Jiova ena nona vakarautaka mai vakamatata nona Vosa vei ira na tacida kei ira na via rogoca na itukutuku e tu kina.—Cakacaka 13:48.\nE Tiko Nomuni iVolatabu na iVakadinadina i Jiova?\nSevutaki na iVolatabu ena Vosa vakaTelugu\nSevutaki na New World Translation ena Vosa vakaGuarani\nSevutaki na New World Translation ena Vosa vakaCzech kei na Vosa vakaSlovak\nSevutaki na New World Translation of the Christian Greek Scriptures ena Vosa vaKwanyama\niKarua ni iWasewase ni iTaba ena Valenivolavola ni Tabana ena Yatu Filipaini (June 2015 ina June 2016)


Vosa Vakaibalebale 9 | iVolatabu ena Internet | Vakadewa ni Vuravura Vou\nVosa Vakaibalebale 9:1-18\nVeisureti tiko o vuku dina (1-12)\n“Ena vukuqu ena levu kina na nomu siga” (11)\nVeisureti na yalewa lialia (13-18)\n“Na wai butakoci e kamikamica” (17)\n9 O vuku dina e tara na nona vale,E ceuta* na kena duru vituvitu. 2 E vakarautaka vinaka na kena lewe ni manumanu,*E ulia na mena waini,E vakarautaka tale ga na nona teveli. 3 E talai ira na nona yalewa dauveiqaravi,Mera kacivaka ena veivanua cecere ena koro:+ 4 “O koya e yalowai me lako mai ke.” E tukuna vua e sega ni yalomatua: 5 “Lako mai, mo kania na kequ madraiMo gunuva na waini au ulia. 6 Mo biuti ira na yalowai mo bula kina,+Mo muria yani na sala ni yalomatua.”+ 7 O koya e vakadodonutaka na dauveivakalialiai ena kana madua,+O koya e vunauca na tamata ca ena leqa kina. 8 Mo kua ni vunauca na dauveivakalialiai, ni na cati iko.+ Mo vunauca ga na tamata vuku, ni na lomani iko.+ 9 Mo tubera na tamata vuku, ni na vuku vakalevu.+ Mo vakavulica na yalododonu, ni na levu kina na ka e kila. 10 Na rerevaki Jiova e itekitekivu ni vuku,+Kei na noda kilai koya e Yalosavasava sara+ e veivakayalomatuataki. 11 Ena vukuqu ena levu kina na nomu siga,+Ena balavu na yabaki ni nomu bula. 12 Ke o vuku, ena yaga vei iko na nomu vuku,Ia ke o dauveivakalialiai, o na cola duadua na kena isau. 13 Na yalewa lialia e kosakosa.+ E yalowai, e sega ni kila e dua na ka. 14 E dabe toka ena katuba ni nona valeEna dua na idabedabe ena veivanua cecere ena koro,+ 15 E kacivi ira na tavali e gaunisala,O ira na muria vakadodonu na nodra sala: 16 “O koya e yalowai me lako mai ke.” E tukuna vei ira na sega ni yalomatua:+ 17 “Na wai butakoci e kamikamica,Kei na kakana e laukana lo e maleka.”+ 18 Ia e lecava o koya nira tiko e kea na sa mate,O ira na nona vulagi era tiko ena vanua lolovira ni iBulubulu.*+\n^ Se “taya.”\n^ Ipe., “E vakamatea o koya na nona manumanu.”\nVosa Vakaibalebale 9


Na Kedra I Wiliwili, chapter 14 of the Fijian Bible - with audio narration\nEra sa tabalaka cake na domodra e na tagi nai soqosoqo taucoko, ka ra sa luluvu na tamata e na bogi o ya.\n2 Era sa qai vosa kudrukudru na isireli vei rau o Mosese kei Eroni, ka ra sa tukuna vei rau nai soqosoqo taucoko, "Kevaka walega me keimami mate e na vanua o Ijipita! Se me keimami mate e na vanua liwa oqo!\n3 "Na cava e kauti keimami mai kina o Jiova kina vanua oqo me keimami mai mate e na seleiwau, ka ra mai vakacacani talega kina o ira na luvei keimami kei na dui wati keimami? E sega beka ni uasivi me keimami lesu tale ki Ijipita."\n4 Era sa qai veitukutukunitaka, "Me da digitaka mada e dua na i liuliu ka lesu tale ki Ijipita."\n5 E rau sa qai cuva vakatoboicu o Mosese kei Eroni e na matadra taucoko na Isireli.\n6 Ia, oi rau o Josua na luvei Nuni kei Kelepi na luvei Jifune, e rau a tomani ira na la'ki vakaraica na vanua, e rau sa basuraka na nodrau i sulu;\n7 Ke rau sa vosa sara vei ira kece na i vavakoso e Isireli, ka vaka: "Na vanua keimami a lako curuma me vaka dikeva mai, sa vanua vinaka dina.\n8 "Kevaka sa rekitaki keda o Jiova, ena kauti keda yani o Koya ki na vanua o ya ka na solia vei keda, na vanua sa dave kina na wai ni sucu kei na oni.'\n9 "Ia, mo ni kua ga ni talaidredre vua na Kalou se mo ni rerevaki ira na tamata ena vanua o ya, ni ra sa keda madrai ga; sa lako tani mai vei ira na nodra kaukauwa, ka sa tiko vata kei keda o Jiova. Ni kakua ni rerevaki ira."\n10 Ia, o ira na i soqosoqo taucoko era sa tukuna me ra vakaviriki rau ena vatu. A sa rairai mai na i serau i Jiova kina vale ni veitavaki ena matadra taucoko na Isireli.\n11 Sa tukuna vei Mosese o Jiova: "Na cava na kena dede me ra vakacudrui Au tiko kina na tamata oqo? Na cava na kena dede me ra sega ni vakabauti Au tikoga kina? Mai na veivakatakilakila kece Au a sa cakava e na kedra maliwa?\n12 "Au na yaviti ira e na mate lelevu Ka'u na vakuai ira, ia, Au na vaka matanitulevutaki iko, io, o na kaukauwa ka levu cake mai vei ira."\n13 Sa vosa o Mosese vei Jiova, ka tukuna: "Era na rogoca na kai Ijipita e na Nomuni kaukauwa o ni a kauti ira cake mai kina na tamata oqo mai vei ira.\n14 "Era na qai tukuna vei ira na i taukei ni vanua oqo. Era a sa rogoca oti ni o Kemuni, Jiova, o ni a maliwai ira mai na tamata oqo, oi Kemuni, Jiova, o ni a veirai mata kei na Nomuni o e ya vakaruguti ira, ka o ni a liutaki ira yani e na duru o ena siga kei na duru bukawaqa ena bogi.\n15 "Ia, oqo kevaka Moni sa vakamatei ira me vaka era lewe dua ga, o ira na veimatanitu ka ra a sa rogoci Kemuni kei na Kemuni rogorogo era na tukuna,\n16 'Baleta ni sa sega ni rawa vei Jiova me kauti ira yani na tamata oqo kina vanua e yalataka me solia vei ira, sa mai vakamatei ira kina ena Vanua liwa.'\n17 "Ia oqo, au sa masu, me yaco na kaukauwa ni noqu Kalou me qaqa, me vaka o Kemuni sa tukuna oti, ka vaka,\n18 'Sa dauvosota vakadede o Jiova ka Sinai e na loloma, sa dauvosota na caka cala kei na i valavala ca; ia, o ni na sega ga ni dau vakatara me kua ni cudruvi na i valavala ca, ka cudruvaka na nodra caka ca na qase vei ira na luvedra me yacova nai katolu kei na i ka va ni tabatamata.'\n19 "Mo ni kakua mada ni sauma na nodra caka ca na tamata oqo. Au sa masu, me vaka na kena levu ni Nomuni yalololoma, ni Kemuni sa vosoti ira na tamata oqo, me tekivu mai Ijipita ka yacova mai oqo."\n20 Sa qai tukuna o Jiova: "Au sa na sega ni sauma vei ira, me vaka na nomu vosa;\n21 "Ia, me vaka Au sa bula, e na sinai o vuravura e na i serau i Jiova -\n22 "Baleta ni o ira kece na tamata oqo era sa raica oti na Noqu i serau kei na i vakatakilakila e so Au a cakava mai Ijipita kei na vanua liwa, ka ra sa vakatovolei Au vaka ca ga ka sa tini mai oqo na gauna, ka ra sega ni rogoca na Domoqu,\n23 "Era sa na sega vakaidina ga ni raica na vanua Au a bubului kina vei ira nodra qase ka vakatalega kina vei ira era a sega ni ciqomi Au era sega talega ni raica.\n24 "Ia o Kelepi ga na Noqu tamata, baleta ni sa tiko vua na yalo e dua tani ka sa muri Au dina sara ga, Au sa na kauta kina vanua sa gole kina, ia o ira na nona kawa era na taukena.\n25 "Ia o ira na Amalekaiti kei ira na Kenaiti era sa vakoro e na buca; e na mataka mo ni vuki ka lako yani kina vanua liwa e na gaunisala kina Wasa Damudamu."\n26 A sa vosa o Jiova vei Mosese kei Eroni ka vaka,\n27 "A cava na kena dede me'u vosoti ira tiko nai soqosoqo ni tamata ca ka ra sa veisaqasaqa tikoga vei Au? Au sa rogoca na nodra vosa kudrukudru era cakava tiko na Isireli vei Au.\n28 "Tukuna vei ira, 'Me vaka Au sa bula,' sa tukuna o Jiova, 'Me vaka na ka o ni sa vosataka, Au sa rogoca tu, Au sa na cakava vei kemuni:\n29 'Na nomuni yago ni mate na dau vosa kudrukudru vei Au, sa na biu tu e na vanua liwa oqo, oi kemuni taucoko o ni a sa wiliki mai na kemuni i wiliwili kece, mai na yabaki ruasagavulu ka lako cake.\n30 'Sa rau na vakavo ga o Kelepi na luvei Jifune kei Josua na luvei Nuni, o ni na sega vakadua ni butuka na vanua Au sa vosa bubului oti kina mo ni taukena.\n31 'Ia, o ira na luvemuni lalai, o ira o ni a tukuna ni ra na vakaleqai, Au na kauti ira mai, era sa na qai kila na vanua o ni a beca.\n32 'Ia, oi kemuni, kei na nomuni yago ni mate era na bale e na vanua liwa.\n33 'O ira na luvemudou era na dau vakatawa sipi voli e na vanua liwa me rauta ni vasagavulu na yabaki ka ra na tauca na i sau ni nomudou sega ni yalodina, me yacova ni sa bale na yagomudou e na vanua liwa.\n34 'Me vaka na i wiliwili ni siga dou a la'ki vakaraica kina vanua, vasagavulu na siga, e na veisiga yadudua e na beitaki tu na yalomudou me dua na yabaki, ka vakatokai e vasagavulu na yabaki, dou na qai kila kina na Noqu a besetaki kemudou.\n35 'Oi Au o Jiova Au sa vosataka na veika oqo. Au na vakayacora vakaidina sara na veika oqo kivei ira na i vavakoso ca oqo era vakasokumuni tiko me ra veisaqasaqa kei Au. E na vanua liwa oqo era na vaqeavutaki, ka ra na mate talega kina.'"\n36 Ia, o iratou na tamata ka a talai iratou o Mosese me ratou la'ki vakaraica na vanua, e ratou mai vakavuna talega na nodra vosa kudrukudru na i vavakoso me baleti koya e na nodratou a vakauta mai na i tukutuku ca me baleta na vanua,\n37 O iratou sara ga na tamata ca oqo ka ratou kauta mai na i tukutuku ca baleta na vanua, e ratou sa mate e na mate ca e na mata i Jiova.\n38 Oi rau ga o Josua na luvei Nuni kei Kelevi na luvei Jefune e rau sa vakabulai, mai vei ira kece na tamata e ra a la'ki vakaraica vuni na vanua. Sa Sega Ni Yaco Na Sasaga Ni Kaba Vakaivalu\n39 Sa qai vosataka na veivosa oqo o Mosese vei ira na Isireli, e ra sa qai tagi vakalevu sara kina na tamata.\n40 Era sa mani yadra sara kina vakamatakalailai ka ra cabeta cake yani na ulunivanua ka ra tukuna; "Eda sa yaco mai oqo, eda na cabe cake sara kina vanua sa yalataka vei keda o Jiova, ni da sa i valavala ca!"\n41 Sa qai tukuna o Mosese, "Ena vuku ni cava o ni sa rui voroka kina nai vakaro i Jiova? Ni na sega ni yaco rawa na veika oqo.\n42 "Mo ni kakua ni lako cake, de o ni na qai vakadrukai mai vei ira na nomuni meca ni sa sega ni tiko vata kei kemuni o Jiova.\n43 "Ni ra sa tiko e matamuni oqori na Amalekaiti kei ira na kai Kenani, o ni na bale dina e na i seleiwau; baleta ni o ni sa vakanadakuya na Kalou, e na sega ni tiko kina kei kemuni o Jiova."\n44 Ia, era sa doudou ga me lako cake kina ulunivanua, ia, o Mosese kei na kato ni veiyalayalati i Jiova e rau sa sega ni biuta na nodra i tikotiko.\n45 E rau sa qai siro sobu mai na Amalekaiti kei na Kenanaiti ka rau vaitikotiko e na ulunivanua o ya ka valuti ira, ka cemuri ira me yaco sara i Oma.


Waluvu e Congo\nWILIKA ENA VOSA Afrikaans Albanian American Sign Language Amharic Armenian Azerbaijani Brazilian Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitumbuka Croatian Czech Danish Dutch English Estonian Finnish French Georgian German Greek Hebrew Hiligaynon Hungarian Iban Indonesian Italian Japanese Kinyarwanda Kirghiz Korean Lithuanian Malagasy Myanmar Norwegian Persian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Swahili Swedish Tagalog Thai Turkish Ukrainian Vietnamese Waray-Waray vakaViti\n2 JANUERI, 2020\nDua na ka na vakacaca ni cagilaba kei na waluvu ena Democratic Republic of the Congo, ena loma kei Aferika. E ripotetaka na valenivolavola ni tabana e Congo (Kinshasa) ni levu na tacida era vakaleqai ena waluvu qori. Ka ni rarawa ni mate e dua na tacida tagane ena waluvu ena koroturaga e Kinshasa.\nQo na ripote ena valenivolavola ni tabana e Congo (Kinshasa):\nE vakacacani ena cagi kaukaua kei na bi ni uca nodratou vale e ono na tacida ena ra kei Kasai.\nE luvu na Vale ni Soqoni e tiko ena vuaira e Sud-Ubang. Tolu na ivavakoso e vakayagataka tiko na Vale ni Soqoni qori, ra qai le 69 na kena dautukutuku. Era vakaleqai tale ga ena waluvu e 22 na vuvale. E tuvanaka kina na valenivolavola ni tabana e dua na painia lavotaki kei na dua na qase ni vavakoso me rau vakarautaka na veika vakayago, rau veivakayaloqaqataki tale ga vei ira na tacida era vakaleqai ena vanua tu yawa.\nEra tokitaki o ira na tacida ena yasana e Tshopo era tiko ena Congo River. Kuria ya, e luvu e dua na Vale ni Soqoni ena yasayasa qori.\nEra ripotetaka na ivavakoso ena koroturaga e Kinshasa nira vakaleqai ena waluvu e rauta e 80 na vuvale.\nNi oti na waluvu dua na ka na duka ni vanua, e laurai tale ga ni rawa ni vakavuna na tauvimate. E veivakasalataki kina na valenivolavola ni tabana vei ira na tacida na sala mera taqomaka kina nodra bula.\nEra sotava na tacida na dredre, ia era veivukei ena ka vakayago me vaka na kakana kei na isulu. Ena veidusimaki ni valenivolavola ni tabana sa veitokoni tale ga na Komiti ni Vakacoko.\nNa noda masu, veivuke vakayago, kei na veivakayaloqaqataki ena iVolatabu e vakarautaka na isoqosoqo i Jiova ena “vakacegui ira kece na tagi” ena gauna dredre qori.—Aisea 61:1, 2.


2 Tui, chapter 1 of the Fijian Bible - with audio narration\nEra sa veivorati kei Isireli na Moape ni oti na mate i Eapi.\n2 A sa lutu sobu o Esaia mai na bai ni sogo ni nona vale e cake ka mavoa sara kina, ka mani talatala yani ka tukuna; "Dou lako, ka vakatarogi Peali-Sepupi, na nodra kalou na kai Ekironi, se na vakabulai beka o koya mai na nona mavoa."\n3 Sa qai tukuna na Agilosi i Jiova vei Ilaijia na Tisipaiti, "Tucake, mo la'ki tavaka nai talai i tui Samaria ka tukuna vei ira, 'Na vu ni nomu la'ki vakatarogi Peali-Sepupi na nodra Kalou na Ekironi ni sa sega na Kalou e Isireli?'\n4 "O koya oqo, sa tukuna vakaoqo o Jiova: 'O na sega ni siro sobu tale mai na nomui davodavo o a dau cabe cake kina, ia o na mate vakaidina ga.'" A sa cavutu o Ilaijia.\n5 Ia ni ra sa lesu tale vua nai talai, sa tukuna vei ira o koya, "Na cava dou sa lesu tale mai kina?"\n6 Era sa tukuna vua, "E a lako cake mai e dua na tamata me tavaki keimami, ka tukuna oqo vei keimami, 'Dou lesu tale vua na tui ka talai kemudou mai, ka tukuna vua, "Sa vosa vakaoqo o Jiova: 'E baleta ni sa sega beka na Kalou e Isireli o sa talatala kina me la'ki tarogi o Peali-Sepupi, na nodra kalou mai Ekironi'"'"\n7 Sa qai tukuna vei ira o koya, "E mataqali tamata sara vakacava o koya e lako cake mai me tavaki kemudou ka tukuna vei kemudou na veika oqori?"\n8 Era sa sauma vua ka vaka, "E dua na tamata vutivutia ka vau na tolona e na beleti kuli ni manumanu." Sa qai tukuna o koya, "Oqo dina o Ilaijia na kai Tisipati."\n9 Sa qai vakauta vua na tui e dua na turaga i liuliu ni lewe limasagavulu vata kei na limasagavulu na nona tamata. Sa mani lako cake vei koya; ia sa dabe toka o koya e na dua na delana. Ka sa vosa yani vua: "Tamata ni Kalou, sa tukuna na tui, 'Mo lako sobu mai!'"\n10 A sa sauma yani o Ilaijia vua na turaga nai liuliu ni lewe limasagavulu, "Kevaka au sa tamata ni Kalou, ia me lako sobu na bukawaqa mai lomalagi ka kani iko kei ira na lewe limasagavulu na nomu tamata." Ia sa lutu dina mai na bukawaqa mai lomalagi ka vakamai koya kei ira na lewe limasagavulu na nona tamata.\n11 A sa vakatala tale yani o koya e dua nai liuliu vata kei ira era lewe limasagavulu na nona tamata. Sa mani sauma yani ka tukuna sara vei koya: "Tamata ni Kalou, sa vakaoqo na ka e tukuna na tui, 'Mo lako vakatotolo sobu mai!'"\n12 Sa sauma yani o Ilaijia ka tukuna vei ira, "Kevaka au sa tamata ni Kalou me lako sobu mai lomalagi na bukawaqa ka me kani iko kei na limasagavulu na nomu tamata." A sa lako sobu vakaidina mai na bukawaqa ni Kalou mai lomalagi ka kani koya kei ira na nona lewe limasagavulu.\n13 A sa baci vakatala tale o koya nai katolu ni liuliu ni limasagavulu kei ira na lewe limasagavulu na nona tamata. A sa mani lako cake na kavetani ni lewe limasagavulu, ka la'ki tekiduru sobu vei Ilaijia, ka kerekere vei koya, ka vaka: "Tamata ni Kalou, au kerea sara vakabibi me ka e talei mada e matamuni na noqu bula kei na nodra bula na lewe limasagavulu oqo era nomuni.\n14 "Raica, sa lako sobu mai na bukawaqa mai lomalagi ka vakama nai matai ni rua na kavetani ni lewe limasagavulu kei ira na nodrau lewe limasagavulu. Ia ni laiva mada na noqu bula me ka e talei e matamuni."\n15 Sa qai tukuna na Agilosi i Jiova vei Ilaijia, "Mo drau lako sobu vata; ka mo kakua sara ni rerevaki koya." A sa tucake ka lako vata yani kei koya vua na tui.\n16 A sa tukuna vua, "Sa tukuna vakaoqo o Jiova; 'Me vaka o sa talai ira yani me ra la'ki vakatarogi Peali-Sepupi, na nodra kalou mai Ekironi, e baleta beka ni sa sega na Kalou e Isireli me vakadikevi na Nona vosa? O koya oqo o na sega ni siro sobu tale mai e na nomui mocemoce o a dau cabeta cake o na mate vakaidina ga.'"\n17 A sa mate dina sara o Esaia me vaka na vosa i Jiova sa cavuta oti o Ilaijia. E sa mani tui sara o Jiorami baleta ni a sega ni vakaluveni tagane o Esaia, e nai karua ni yabaki i Jiorami na luve i Jiosafati, na tui Juta.\n18 Na veika kece e cakava o Esaia, e sega beka ni volai e nai vola tukutuku ni veigauna e baleti ira na tui e Isireli?


Veivakatovolei ena Gauna ni iValu | iTukutuku kei Idonisia\nE curuma qai taura vakaukaua na vanua o Idonisia ena 1942 na mataivalu ni Japani. Era vakacakacakataki vakaukaua e levu na tacida mera ta gaunisala se kelikeli. Eso tale era lai vesu ena keba era vakararawataki kina nira sega ni tokona na ivalu. E tolu na tacida tagane eratou mate e valeniveivesu.\nJohanna Harp, rau na luvena yalewa, kei Beth Godenze e dua nodratou itokani (lomadonu)\nE kalougata e dua na tacida yalewa ni Necaladi o Johanna Harp, e vakaitikotiko ena dua na koro tu yawa e East Java, ni sega ni vesu ena imatai ni rua na yabaki ni ivalu. E vakadewataka sara ena gauna qori kei ratou na luvena na ivola Salvation, kei na so na Vale ni Vakatawa ena vosa vakaNecaladi. * E kopitaki eso na ivola sa vakadewataki qai vakau vuni vei ira na mataveitacini e Java.\nEra sota vakaiwasewase lalai o ira era sega ni vesu ra qai qaseqasetaka nodra vunau. E kaya o Josephine Elias (se Tan e liu): “Au saga meu vunau tawalokuci. Au dau kauta e dua na papa ni qito chess niu sikovi ira na tataleitaki me nanumi ga niu lai qito kei ira eso tale.” Ni rau vunau vakaveiwatini e veivale o Felix Tan kei Bola, e dau nanumi ni rau volitaki sovu. E kaya o Felix: “Era dau muri keirau na Kempeitai, na nodra yamata rerevaki na mataivalu ni Japani. E veiveisau na gauna ni neirau caka vuli iVolatabu me kua kina ni kidavi na neirau cakacaka. Eratou toso vinaka e ono na neirau vuli iVolatabu ratou qai papitaiso ena gauna ni ivalu.”\nBasika na Duiyaloyalo e Jakarta\nNira se saga tiko na mataveitacini mera vakamatauni ira ena ituvaki dredre e lakovata mai na ivalu, sa basika e dua tale na veivakatovolei. Era vakarota na vakailesilesi ni Japani mera rejisitataki o ira era gole mai vanuatani. E tukuni mera yadua tale ga na ivakatakilakila era sainitaka kina nira na vakamalumalumu ina matanitu o Japani. Era lomatarotarotaka e levu na tacida ‘mera rejisita se kua, mera sainitaka na ivakatakilakila se kua.’\nJosephine Elias kei na ganena o Felix\nE kaya o Felix Tan: “Era tukuna vei keimami e Sukabumi na mataveitacini mai Jakarta me keimami kua ni sainitaka na ivakatakilakila. Ia keimami kerei ira na vakailesilesi me veisau na ka e volai ena ivakatakilakila. Na vanua e tukuni kina ‘o koya e saini sa bubuluitaka me tokona,’ me sa veisau me ‘o koya e saini ena sega ni vakalatilati’ ena sasaga ni mataivalu ni Japani. Keimami kurabuitaka nira vakadonuya na vakailesilesi, keimami mani yadua na ivakatakilakila. Nira rogoca na mataveitacini mai Jakarta na ka keimami cakava, era kaya ni keimami vukitani, era sega tale ni via kilai keimami.”\nE ka ni rarawa nira cakitaka nodra vakabauta eso na tacida era vesu e Jakarta. Ia e dua na tacida a sega ni via sainitaka na ivakatakilakila, dina ni sa veisau na kena ivolavolai. A qai bala e valeniveivesu kei André Elias. E kaya o André: “Keirau veitalanoataka na ka e baleta na rejisita, au qai vukei koya me donu na nona rai. A kerea me vosoti ni a sega ni via kilai keimami tale. Keirau dau veivakayaloqaqataki ena levu na gauna, ia e qai mate ena vuku ni veivakalolomataki e valeniveivesu.”\nEra gumatua tiko ga na vunau na mataveitacini ni oti na ivalu ena 1945. A vola ina valenivolavola ni tabana mai Ositerelia e dua na tacida a vesu qai vakararawataki: “E va na yabaki rarawataki au donuya, ia au se dei tiko ga, sega ni bau veisau noqu rai. Au sega vakadua ni guilecavi ira na mataveitacini ena veika rarawa au sotava. Kerekere, me vakau mada mai vei au eso na ivola.”\nA vakau mai vakalalai na ivola, toso na gauna sa qai yaco mai na kena iusausa levu. E tekivu tale nodratou vakadewa na tini na dautukutuku e Jakarta ena vosa vakaIdonisia.\nEra kacivaka ena 17 Okosita, 1945, na iliuliu kei Idonisia ni sa tugalala na nodra matanitu. A tekivu saqati e keri na nona veiliutaki o Necaladi e Idonisia. Era mate e vica vata na udolu, ra qai vakatalai e sivia na le vitu na milioni.\nE sega ni cegu nodra vunau na tacida ena gauna e yaco tiko kina na vakaduduile. E kaya o Josephine Elias: “E kaukaua na yalo ni boletaki vanua, keimami vakasaurarataki me keimami cavuta na ‘Merdeka,’ kena ibalebale na ‘Tugalala.’ Ia keimami tukuna ni keimami tawaveitovaki ena veika vakapolitiki.” Oti e dua na gauna balavu, e vakasuka na veiliutaki o Necaladi ena 1949 ina Republic of the United States of Indonesia (sa kilai nikua me Republic of Indonesia). *\nMe yacova na 1950, sa voleka ni tini na yabaki na nodra sotava voli na mataveitacini na ituvaki dredre. Ia e se vo levu na cakacaka. Era na rogoca vakacava na itukutuku vinaka na le vica vata na milioni e Idonisia? E rairai dredre toka qori mai na rai vakatamata! Ia e dei nodra vakabauta na mataveitacini, ra qai gumatua tiko ga na vunau nira nuidei ni na “tala mai eso tale na tamata cakacaka ina nona tatamusuki” o Jiova. (Maciu 9:38) A qai yaco dina qori.\n^ para. 2 Dua vei rau na luvena yalewa o Sister Harp, o Hermine (Mimi) a lai vuli e Kiliati ni oti na ivalu qai lesi me daukaulotu e Idonisia.\n^ para. 3 A veiliutaki tiko ga me yacova na 1962 o Necaladi e West Papua (se kilai ena gauna ya me o West New Guinea).\niMeli iMeli Veivakatovolei ena Gauna ni iValu\nIdonisia: Veivakatovolei ena Gauna ni iValu